Osnove menadžmenta | InternetAcademy\nOsnove menadžmenta predstavljaju bazično znanje koje je neophodno svakom menadžeru, ali i preduzetniku u savremenom poslovanju. Menadžment ili upravljanje poslovnim sistemima predstavlja praksu koja može biti shvaćena znatno šire od upravljanja jednim poslovanjem, procesom ili projektom. Drugim rečima, kako bi se na efikasan i efektivan način postigao zajednički cilj, neophodno je na odgovarajući način pristupiti praksi upravljanja različitim procesima ili projektima. Zato rukovođenje može biti sistem ophođenja, tj. upravljanja različitim radnim praksama.\nMenadžment može biti interpretiran kao pojam koji predstavlja deo organizacijske strukture u jednoj kompaniji ili zaposlene koji upravljaju poslovima i zadacima. Reč je o hijerarhijski višem kompanijskom sektoru koji je odgovoran za upravljanje zadacima drugih zaposlenih u svrhu dostizanja planiranog i definisanog zajedničkog cilja.\nMenadžment je multidisciplinarna nauka koja je usmerena ka postavljanju cilja, odnosno ka formulisanju svih onih radnih okvira i zadataka kojima se postiže definisan cilj. Ona podrazumeva aktivnosti zahvaljujući kojima se funkcionisanje jednog poslovanja unapređuje i postaje konkurentnije na tržištu, ali i zahvaljujući kojima se postiže efikasnije funkcionisanje i razvoj različitih društvenih i privrednih sistema.\nU okviru kursa Osnove menadžmenta imaćete priliku da se upoznate sa osnovama ove oblasti, zbog čega kurs može biti posebno koristan svim budućim menadžerima i preduzetnicima koji žele da se izgrade u savremenom poslovnom kontekstu.\nOpis i ciljevi kursa Osnove menadžmenta\nKroz kurs Osnove menadžmenta detaljnije ćete se upoznati sa definicijama koje se interpretiraju u teorijskim okvirima ove oblasti, ali i sa nekim od ključnih pojmova u vezi za rukovođenjem. U okviru ovih terminoloških određenja posebna pažnja posvećena je terminima „efikasnost” i „efektivnost”, ali i funkcijama upravljanja. Stoga, više reči biće o značajnim procesima planiranja, o organizovanju, upravljanju i kontroli pri rukovođenju. Kako bi se steklo potpuno znanje o osnovama menadžmenta, kroz kurs ćete imati priliku da se upoznate sa primenom menadžmenta u definisanju misije i vizije poslovanja, ali i poslovnih ciljeva.\nPored toga, u njemu će se govoriti o značaju i funkcijama operativnog i strategijskog menadžmenta. S tim u vezi, biće sagledana evolucija menadžmenta, ali i različite škole rukovođenja. Tako će biti obrađene tematike koje su u vezi sa školama naučnog menadžmenta, klasične teorije organizacije, biheviorističkom školom i sistemskim upravljanjem. Takođe, bitno je da znate šta podrazumevaju održivi razvoj i društvena odgovornost jednog upravljanja koje odgovara zahtevima i potrebama stejkholdera.\nPitanja okruženja organizacije, odnosno internih i eksternih zainteresovanih strana, zatim definisanja svih funkcionalnih oblasti upravljanja itd. samo su neka od brojnih na koja će odgovoriti kurs Osnove menadžmenta. Cilj ovog kursa je da se polaznici upoznaju sa osnovama sva tri nivoa upravljačkih pozicija, odnosno sa operativnim, srednjim i top menadžmentom i sa ulogama ovih vidova upravljanja. Kroz ovaj kurs imaćete priliku ne samo da se upoznate sa ključnim pojmovima iz oblasti menadžmenta već i da razumete neke od osnovnih funkcija rukovođenja u celokupnom poslovanju. Tačnije, na jedan pragmatičan način biće objašnjen značaj menadžmenta tako da ćete moći da napravite preciznu razliku između pojmova „efektivnost” i „efikasnost”, „strategijsko” i „operativno” upravljanje, ali i šta znače i kako se kreiraju misije, vizije i ciljevi jednog poslovanja.\nU nameri da polaznici što jednostavnije savladaju pojam menadžmenta, kroz kurs su predstavljeni razvojni tokovi upravljanja: od onih pojavnih oblika, preko razvoja različitih škola, pa sve do modernog pristupa. Takođe, jedan od ciljeva kursa je i savladavanje različitih funkcionalnih oblasti rukovođenja, kao što su istraživanje, razvoj, proizvodnja, finansije, ljudski resursi, marketing i dr. Nakon završenog kursa Osnove menadžmenta, polaznicima će biti jasne različite uloge menadžera, nivoi menadžmenta u organizaciji, zadaci koje menadžeri obavljaju, njihova znanja, veštine i neophodne sposobnosti.\nKurs Osnove menadžmenta odgovoriće vam na pitanja\nŠta je menadžment i koje su njegove osnovne funkcije?\nMenadžment ili upravljanje podrazumeva sve aktivnosti koje utiču na to da se na efikasan i efektivan način ostvari funkcionisanje poslovnih organizacija i sistema. Fokus rukovođenja je na dostizanju organizacionih ciljeva. Preko definisanih i postavljenih ciljeva menadžment rukovodi i upravlja zaposlenima, ali i drugim resursima poslovnog sistema. U okviru upravljanja mogu se razlikovati četiri osnovne funkcije, odnosno funkcije planiranja, organizovanja, vođenja i kontrole. Pod planiranjem kao osnovnom funkcijom menadžmenta misli se na aktivnosti, vremenske rokove, ciljeve u okviru poslovnog sistema koje je neophodno izvršiti.\nDrugim rečima, pod funkcijom planiranja teži se ka postizanju ciljeva poslovnog sistema. Drugu osnovnu funkciju predstavlja organizovanje. Organizovanjem se raspoređuju svi oni zadaci i aktivnosti koji su prethodno definisani planiranjem. Stoga, organizovanje jeste i „mehanizam” za realizovanje planiranih aktivnosti. Posebna funkcija u okviru menadžmenta je vođenje ili usmeravanje aktivnosti zaposlenih tako da se ispune svi prethodno planirani i organizovani ciljevi poslovnog sistema. Poslednja u nizu funkcija menadžmenta je kontrola. Njome se definišu postignuti rezultati i upoređuju sa onim planiranim kako bi se jasnije videla sva načinjena odstupanja.\nStejkholderi su osobe ili grupe koje imaju određene interese u jednom poslovnom sistemu. U okviru jednog poslovnog sistema mogu se razlikovati interni (unutrašnji) i eksterni (spoljašnji) stejkholderi. Pod internim se misli na sve one pojedince ili grupe ljudi koji čine jednu organizaciju. Za ove interne stejkholdere odgovorna je jedna osoba ili menadžer, odnosno vlasnik poslovanja.\nTako bi se pod internim stejkholderima podrazumevali zaposleni i vlasnici jednog poslovanja. Za razliku od njih, spoljašnji ili eksterni stejkholderi predstavljaju one osobe ili grupe koje se nalaze u okruženju poslovanja. Oni nisu u direktnoj vezi sa poslovnim sistemom, već na njega utiču iz eksternog okruženja. Primera radi, pod eksternim stejkholderima misli se na dobavljače, vladu, grupe sa posebnim interesima, potrošače, konkurenciju, medije i dr. Svako uspešno poslovanje posebnu pažnju posvećuje jasnom i preciznom identifikovanju svih stejkholdera svog poslovnog sistema.\nKoje su osnovne funkcionalne oblasti menadžmenta?\nSa ciljem uspešnog funkcionisanja i ostvarivanja definisanih ciljeva, organizacija grupiše svoje poslove prema funkcionalnoj srodnosti. Grupa tih poslova predstavlja jednu funkcionalnu oblast koja se naziva funkcija organizacije. Pod osnovnim funkcionalnim oblastima menadžmenta podrazumevaju se istraživanja i razvoj, finansije, proizvodnja, marketing i ljudski resursi. Zahvaljujući istraživanju i razvoju, poslovni sistem može ostvariti konkurentsku prednost na tržištu. Drugim rečima, upravljačka struktura poslovanja fokusirana je na pronalaženje novih načina proizvodnje i adaptiranja različitih aktivnosti usmerenih ka najnovijih tehnološkim inovacijama i ekonomskim trendovima.\nProizvodnja proizvoda u okviru menadžmenta tumači se kao funkcionalna oblast proizvodnje. Tom prilikom inputi, tačnije sirovine, prelaze u završni proizvod, prolazeći kroz različite proizvodne procese. Finansije su jedna od bitnijih funkcionalnih oblasti menadžmeta. Ova oblast podrazumeva planiranje i organizaciju finansijskih sredstava, kao i izradu finansijskih izveštaja poslovanja. Ljudski resursi kompanije deo su funkcionalne oblasti organizacionog sistema koja je zadužena za regrutaciju i odabir zaposlenih, zatim za njihovo obučavanje i uvođenje u posao i, konačno, praćenje profesionalnog razvoja u okviru poslovnog sistema. Zahvaljujući funkciji marketinga, kreiraju se različite marketinške strategije i tehnike, a uloga ove funkcije može biti od posebne koristi prilikom praćenja aktivnosti konkurenata.\nPrimena menadžmenta - misija, vizija i ciljevi poslovanja\n2. Evolucija menadžmenta\n3. Organizaciono okruženje\nStejkholderi – interni i eksterni\nElementi indirektnog uticaja\n4. Funkcionalne oblasti menadžmenta\n5. Menadžer kao nosilac menadžerske funkcije\nTipovi menadžerskih pozicija\nOsobine, uloge i sposobnosti menadžera


BIHTEK – Održan drugi zajednički sastanak – STUDOMAT.ba\nPosao: 20 znakova da si preduzetnik/ca\nARZ BiH: Informacija o Triple Win projektu\nBIHTEK – Održan drugi zajednički sastanak\nU utorak, 24. marta, na Univerzitetu u Zenici održan je drugi sastanak u okviru BIHTEK projekta čiji je osnovni cilj kvantitativno i kvalitativno poređenje između Univerziteta u Istočnom Sarajevu (UIS) i Univerziteta u Zenici (UNZE) i šest selektovanih studijskih programa sa ova dva univerziteta.\nNa sastanku su uporedjeni odredjeni pokazatelji i izvršene su kvalitativne analize kako bi se ustanovio uzrok veličine odredjenih pokazatelja, npr. zašto je upisna politika ograničenija u Republici Srpskoj nego na Univerzitetu u Zenici, zašto jedan od ova dva univerziteta ima bolje istraživačke rezultate od drugog itd.\nU projektnim aktivnostima vrše se poredjenja izmedju Fakulteta za metalurgiju i materijale UNZE – Tehnološkog fakulteta UIS, Mašinskog fakulteta UNZE – Mašinskog fakulteta UIS, Filozofskog fakulteta UNZE (Odsjek za engleski jezik ) – Filozofskog fakulteta UIS (Odsjek za engleski jezik), Pravnog fakulteta UNZE – Pravnog fakulteta UIS, Islamskog pedagoškog fakulteta UNZE – Pravoslavnog bogoslovskog fakulteta UIS i Zdravstvenog fakulteta UNZE – Medicinskog fakulteta UIS (SP Zdravstvena njega).\nU projektu učestvuje osam javnih univerziteta u BiH, tri univerziteta iz EU, Agencija za visoko obrazovanje i osiguranje kvaliteta BiH, Agencija za akreditaciju visokog obrazovanja Republike Srpske, četiri ministarstva za obrazovanje i CEENQA.\nPored predstavnika šest organizacionih jedinica Univerziteta u Istočnom Sarajevu, ispred Rektorata Univerziteta sastanku su prisustvovali mr Slobodanka Krulj, koordinator za medjunarodnu saradnju i Nenad Marković, koordinator za osiguranje kvaliteta, saopšteno je iz Univerziteta u Istočnom Sarajevu.


Proslavljeni košarkaški as Milan Gurović o trenerskoj budućnosti: ABA liga, zašto da ne? | Srpska Info\nProslavljeni košarkaški as Milan Gurović o trenerskoj budućnosti: ABA liga, zašto da ne?\nAutor: Bojan Božić 08.11.2018. 20:10 ➔ 20:12\nFoto D Bozic\nMilan Gurović, legenda jugoslovenske košarke, koji je ušao u trenerske vode, u razgovoru za portal Srpskainfo potvrdio je da se u budućnosti vidi kao trener nekog od Abaligaških klubova.\n– ABA liga, zašto da ne, to je kvalitetno takmičenje sa mnogo dobrih igrača, sa mnogo mladih igrača i za svakog trenera to je izazov. Što se tiče Igokee, moram reći da nisam imao zvanične kontakte sa čelnicima kluba, ali znam da se radi o izuzetno kvalitetnom i organizovan klubu – rekao je Gurović i dodao:\n– Igokea i uprava Igokee rade izvanredan posao u posljednjih 15 godina, a kvalitet se konstantno podiže i izrasli su u stabilnog i respektabilnog abaligaša. Imaju sjajnu infrastrukturu, vrhunsku dvoranu i sve ono što im treba za kvalitetan rad. Pratio sam ih i pošle godine, znam da su sticajem nesretnih okolnosti izgubili titulu u BiH od Zirnjskog ali svakom može da se dogodi kiks. Ono što mi se sviđa je da se generalno tim bazira na mladim igračima. Imaju spoj mladosti i iskustva, ekipu predvodi Vuk Radivojvić koji je izuzetno cijenjen igrač, tu su još Adamović, Zubčić, Sava Lešić… Dalibor Ilić je sigurno veliki potencijal i vidim da dobija veliku šansu – rekao je Gurović.\nProslavljeni AS ističe da je šansa Igokee upravo u igračkoj bazi koju ima u Republici Srpskoj.\n– U cijelom prostoru Republike Srpske, počev od Trebinja od kojeg ja potičem, pa idući sjevernije ima mnogo talentovanih dječaka za sport, a po konstituciji posebno za košarku. Šansa Igokee jeste u tome da napravi jednu kvalitetnu selekciju i mislim da u budućnosti sa tih prostora može crpiti veliki broj kvalitetnih igrača – smatra Gurović.\nABA ima prohodnost ka NBA ligi\nGvoreći o ABA ligi Gurović je rekao da je to izuzetno kvalitetno takmičenje koje je ujedno odlično za afirmaciju igrača.\n-Početak ove sezone pokazao je koliko je to kvalitetno takmičenje u kojem svako svakog može da pobijedi, međutim, mislim da se izdvaja nekoliko timova. Crvena Zvezda koja je dominantna, zatim Budućnost ali i Cedevita koja nije najbolje počela takmičenje. Međutim, dodatni kvalitet lige je u tome što dosta klubova može da se umješa u borbu za vrh, prije svih Mornar koji već drugu sezonu igra odlično, Igokea, Olimpija…. Ono što je takođe veoma dobro jeste što ova liga omogućuje da igrači direktno iz nje idu ne samo po cijeloj Evropi nego čak i u najkvalitetniju NBA ligu – rekao je Gurović.\nTagovi: ABA,Milan Gurović,trener


Štamparija u kojoj su radile osobe sa invaliditetom ostala bez poslednjih radnika\nPočetak/Društvo/Štamparija u kojoj su radile osobe sa invaliditetom ostala bez poslednjih radnika\nŠtamparija „Vuk Karadžić“ u Nišu poznata po tome što je u njoj proteklih 55 godina radilo preko pedeset osobe sa invaliditetom, ostala je i bez poslednja tri radnika.\nNakon što je ova svojevrsna zaštitna radionica otišla u stečaj, krajem prošle godine preko 50 osoba sa invaliditetom ostalo je bez posla, a otkaze je u poslednja tri dana dalo i troje preostalih radnika.\nIako su prošle godine u više navrata sada već bivši radnici štamparije apelovali za pomoć preko niških medija gde su naveli da žive na marginama društva i da im posao znači, ne samo primanja, već i smisao života, šansu za posao radnici su morali da potraže na drugom mestu.\n„Bili bi srećni da radimo u našim halama gde duva promaja, gde su mašine zastarele, gde retko ko navraća“, istakli su oni tada.\nRanko Filipov, foto: J. C.\nMeđutim, kako objašnjava doskorašnji vršilac dužnosti direktora te firme Ranko Filipov, krajem prošle godine je 48 radnika sa invaliditetom, kao i petoro radnika bez invaliditeta dalo otkaze uz socijalni program koji je država obezbedila, dok su u poslednjih nekoliko dana to uradila i preostala 3 radnika koja nisu ispunjavala uslove za dobijanje otpremnine.\n„Ostavku sam podneo i ja sam“, kaže on.\nProblemi ove štamparije sežu godinama unazad, a kako objašnjava i Filipov, radnici nisu imali izbora, jer štamparija odavno ne posluje kako treba.\n„Dugovi premašuju 230 miliona dinara, a najveći deo, oko 200 miliona su zaostale zarade. Ne štampa se ništa. Bilo je samo pitanje da li će radnici otići bez otpremnine od 200 evra po godini staža ili sa njom, dok štampariji predstoji pokretanje stečajnog postupka“, priča Filipov.\nKako je ranije isticao nekadašnji direktor štamparije Bratislav Stojković, štamparija bi mogla da opstane da su javna gradska preduzeća i ustanove poverile štampanje samo malog procenata dokumenata koje koriste u svom radu.\nŠtamparija “Vuk Karadžić” u Nišu osnovana je 1962. godine.


Budućnost u posljednjoj dionici slomila Bresciju i trijumfom otvorila novu sezonu Eurocupa – Sport Centar Budućnost u posljednjoj dionici slomila Bresciju i trijumfom otvorila novu sezonu Eurocupa – Sport Centar\nPočela je nova sezona Eurocupa, a otvorila ju je ekipa Budućnosti iz Podgorice, koja je u Morači sa 93:81 savladala italijansku Bresciju.\nCrnogorski tim je izgubio prvu dionicu sa 19:23, ali se u nastavku razigrao.\nUtakmica je prelomljena u posljednjoj dionici, koju je Budućnost dobila sa čak 12 razlike i tako stigla do pobjede na otvaranju sezone.\nNajzaslužniji za trijumf bio je Nikola Ivanović sa 24 poena, dok su po 16 ubacili Justin Cobbs i Melvin Ejim. Ejim je imao i devet skokova.\nKod Brescije je 17 poena ubacio Dušan Ristić.\nU drugoj utakmici Bursaspor je na domaćem terenu poražen od Trenta sa 86:93.


Dnevni horoskop za 14.avgust 2019\nDnevni horoskop za 14.avgust.\nOvan – horoskop za 14.avgust\nZaista previše radite i opteretili ste sebe do maksimuma, i to vam stvara osećaj nervoze i stresa, jer ništa ne uspevate da uštedite niti da napredujete, a radite prekovremeno i još imate u planu da nađete i neki dodatni honorarni posao.\nOdličan odnos sa partnerom, i makar vam u ljubavi sve ide onako kako želite, i moguće je da će vaša veza da uskoro pređe na jedan viši stadijum i da počnete zajednički život ili da uplovite u brak.\nPazite se nekih povreda u saobraćaju ili na radnom mestu, jer ste dekoncentrisani i stalno negde brzate i niste pažljivi i preterano ste rasejani.\nBik – horoskop za 14.avgust\nIako želite da počnete da radite sopstveni privatni posao, nemate realno ni kapitala niti dovoljno iskustva da osnujete firmu i da ostvarite konkurentnost na tržištu, te shvatite najzad da su želje i ambicije jedno ali su realne mogućnosti nešto sasvim drugo, i imajte malo više strpljenja.\nSkloni ste da stalno flertujete sa svima, i neozbiljno se ponašate jer avanture i neobavezni odnosi nisu u vašem maniru, pa tako verovatno pokušavate da prebolite nedavni raskid koji vas je veoma povredio.\nZdravlje vam nije dobro i vi uporno ignorišete neke ozbiljne tegobe, pa je vreme da se obratite lekaru i da budete dosta odgovorniji prema sebi, jer vam u ovom momentu nije u interesu da odete na enko duže bolovanje.\nBlizanci – horoskop za 14.avgust\nNemojte da propustite neke dobre prilike i da budete sujetni i egocentrični, već pokušajte da iskoristite pomoć koju vam nudi kolega koji je od vas puno i pametniji i iskusniji, jer vam to može veoma pomoći da dalje radite bolje i da ostvarite značajan napredak.\nVeoma ste nesigurni u svoja osećanja prema partneru, jer on počinje da pokazuje svoje pravo lice i vi ste u šoku jer ste smatrali da poznajete osobu koju volite, ali kako vaša veza ide u nešto mnogo ozbiljnije patner vam stalno postavlja neke nove uslove, i nije spreman da razume neke vaše potrebe i želje.\nMuči vas zubobolja, i potrebno je da odete na vreme kod stomatologa kako biste rešili problem, i strah nije opravdanje da zapustite oralnu higijenu, te i da izazovete sami neku infekciju i gubitak zuba.\nRak – horoskop za 14.avgust\nVeoma dobro umete da procenite situaciju nna poslu i sposobni ste da se nametnete svojim znanjem i iskustvom, pa će nadređeni biti vrlo zadovoljni i očekujte neki odličan novčani bonus.\nNe prestajete da razmišljate o nekome koge ste nedavno upoznali, ali je ta osoba zauzeta i za vas je emotivno nedostupna, pa nema svrhe da gubite vreme i da maštate o nečemu što nije realno da će da se ostvari.\nMuči vas glavobolja, i moguće je da ste samo napeti i nervozni, ali ipak proverite krvni pritisak kao i stanje čula vida, jer postoji mogućnost da je u pitanju neki od uzroka vezanih za ta dva sistema.\nLav – horoskop za 14.avgust\nNiste spremni da odustanete od svojih ambicija i ciljeva, pa koristite sve dostupne načine i vi ne birate sredstva da ostvarite što ste naumili, a to se ne dopada vašim kolegama koje pokušavaju da vas sabotiraju jer smatraju da ne igrate fer i po pravilima.\nVama je potreban partner koji je stabilan i koji će umeti da u vama prepozna sve kvalitete i da razume neke vaše nesigurnosti i strahove, ali teško da ćete uspeti da pronađete takvu osobu jer ste vrlo teški i uvek u svaku vezu ulazite sa predrasudama i predubeđenjem da ste bolji od svakoga.\nPotreban vam je odmor i više sna, kako biste imali snage i koncentracije da izdržite naporan tempo koji je pred vama u narednom periodu, pa pokušajte da se nekako što bolje i opustite.\nDevica – horoskop za 14.avgust\nSami sebi stvarate nepotreban pritisak i osećate se nesigurno u vezi nekih ideja i planova koje imate, i naravno da sve to utiče da sveukupni utisak koji ostavljate na tim i na nadređene bude vrlo loš.\nDosađujete se i skloni ste da se povlačite u sebe i da stalno razmišljate o nekom bivšem partneru i želite da obnovite staru vezu, ali to zaista nije pametno jer ta osoba samo vama manipuliše i želi da se o vas okoristi.\nPotrudite se da se hranite zdravije i da uzimate što više vitamina i da na taj način popravite imuni sistem i opšte stanje organizma, kako biste prevenirali neke infekcije ili akutizaciju hroničnih oboljenja.\nVaga – horoskop za 14.avgust\nNije pravi trenutak da preduzimate neke radikalne promene, te pokušajte da se strpite i da makar sačekate neki bolji period, iako je jasno da vam je trenutni posao vrlo naporan i da nemate snage da se izborite sa konkurencijom jer sve volite da radite pošteno, a to se u današnje vreme izgleda malo ceni.\nPotrebna vam je iskrena ljubav i pažnja, jer ste vrlo ranjivi i emotivno nestabilni nakon nekoliko ozbiljnih veza koje su završile krahom, i ostavile u vama jednu nesigurnost da se opet upustite u nove romanse.\nImate neke probleme sa sluhom, i moguće je da je nedavna infekcija i upala uva ostavila mnogo ozbiljnije posledice nego što ste mislili, pa je poželjno da odete kod lekara specijaliste i da ipak utvrdite koliko je stanje zaista alarmantno i u čemu je problem.\nŠkorpija – horoskop za 14.avgust\nIako želite da ostvarite neke svoje ciljeve, vi ne umete da se prilagodite i stalno se ponašate tvrdoglavo i ne prihvatate kompromise, a to je upravo ono što vas koči i što vas sprečava da se sa kolegama usaglasite i da realizujete odlične ideje i planove.\nVeoma ste zavodljivi i neko iz vaše okoline ne može da vam odoli i stalno pokušava da vas pak i osvoji, ali vi ste srećniji u svom svetu mašte i dok sanjate o idealnom partneru neke realno vrlo kvalitetne osobe koje su vam bliže nego što mislite, mogu da odustanu na kraju kada uvide da im ne uzvraćate emocije.\nImate probleme sa vidom, pa iako je moguće da ste opteretili oči stalnim radom na računaru, te gledanjem televizije i/ili korišćenjem mobilnog telefona, nije na odmet da odete i da proverite dioptriju.\nStrelac – horoskop za 14.avgust\nVrlo ste aktivni u poslu i vaša motivacija i pozitivna energija, kao i jedna lakoća kojom obavljate sve zadatke, deluju na neki način podsticajno na čitav tim, i svi vas i vole i cene i osećate se zaista srećno i ispunjeno na poziciji na kojoj radite.\nNe želite da ostanete u vezi sa osobom koja ne želi da vas razume i koja je sa vama iz navike, te koja je i sebična i misli samo na svoje potrebe a vama ne može da pruži ništa, pa se čak i ne trudi da vam pokaže da joj je stalo do vas.\nImate neke hronične tegobe i metabolizam vam je usporen, pa ste skloni stalnom padu imuniteta i sve se to odražava na akutizaciju oboljenja koja ste mislili da su pod kontrolom, a koja vas već baš godinama muče.\nJarac – horoskop za 14.avgust\nSmatrate da ste previše ulagali u projekte na kojima radite, ali i da stalno neko potcenjuje vaša zalaganja i trud, jer vi i naporno i predano radite ali za to nemate nikakvu satisfakciju, niti makar neko priznanje, i rešeni ste da date otkaz i da potražite neko novo radno mesto, jer u trenutnoj firmi nema izgleda ni za povećanje plate niti za napredak i to vas samo frustrira.\nIzjeda vas sumnja da vam partner nije veran i da želi da sa vama raskine jer se zaljubio u nekog drugog, i sve je očiglednije da ste u pravu i pitanje je trenutka kada će vaša veza da pukne i vi ćete veoma da patite jer ćete se osetiti iznevereno i izmanipulisano.\nPoželjno je da proverite krvnu sliku, jer ste u poslednje vreme bledi i iscrpljeni pa je moguće i da ste anemični jer se zaista loše hranite i verovatno vam fali gvožđe i vitamini.\nVodolija – horoskop za 14.avgust\nSmatrate da nije u redu da neko ko ima manje i iskustva i znanja od vas, daje sebi za pravo da baš stalno popravlja i menja vaše ideje i planove i ne možete da se ne zapitate da li ima neku protekciju, i da li zaista takvo ponašanje nadređeni odobravaju, iako se tako u timu stvara jedan razdor i stalno podrivanje kolega i njihovog rada i truda.\nStalno se svađate sa partnerom oko sitnica i gluposti, ali ste oboje tvrdoglavi i ne želite da popustite, pa pazite da na površinu ne izađu neka vaša nezadovoljstva koja ste potiskivali i da na kraju sve ne kulminira raskidom.\nOsećate se psihički vrlo loše i stalno menjate raspoloženja, od depresije i anksioznosti do stanja euforije, i moguće je da je stres na poslu i u privatnom životu za sve to i odgovoran, pa se obratite za pomoć stručnjaku iz oblasti psihijatrije, jer vam je potrebno rešenje i ne možete da se izborite sami.\nRibe – horoskop za 14.avgust\nMorate da prihvatite neke rizike i da donosite svrsishodne odluke, jer je na poslu koji vi radite potrebno da brzo i odlučno i razmišljate i delujete, i ako se makar na trenutak premišljate neko drugui će da preotme sve vaše zasluge, i nećete ništa postići i sav vaš rad i trud će pasti u vodu.\nMožete najzad da se opustite i da uživate u romantičnim trenucima sa osobom koju volite, jer ste porazgovarali i rešili neke nesuglasice, i suština vaših problema jeste u tome što stalno dopuštate da vam se prijatelji i/ili porodica mešaju u odnos, i da vam sufliraju kako treba da funkcionišete.\nOsećate se dosta dobro, i osim što ste malo umorni i neraspoloženi, zdravlje vam je generalno odlično i nikada se niste osećali bolje, što se jasno i vidi po vama i po energiji i elanu koji imate.


Francuski premijer najavio ostavku Vlade ako Makron pobijedi na izborima – dipitblack\nFrancuski premijer najavio ostavku Vlade ako Makron pobijedi na izborima\nMilton Mccoy April 19, 2022 Posted in General Tagged ako, Francuski, izborima, Makron, najavio, ostavku, pobijedi, premijer, vlade\nFrancuski premijer Žan Kaste izjavio je da će njegova vlada podnijeti ostavku ako Emanuel Makron bude ponovo izabran za predsjednika.\nMakron je suočen s tijesnom utrkom u drugom krugu u nedjelju protiv veteranke krajnje desnice Marin Le Pen, a analitičari upozoravaju da bi se nizak odziv glasača mogao pokazati kao nepredvidiv faktor, iako većina anketa pokazuje da je Makron u vodstvu.\n“Ako Makron bude ponovo izabran, sljedećih dana, kao što je tradicija, podnijet ću predsjedniku svoju ostavku i ostavku vlade”, rekao je Kaste.\n“Među onima sam koji misle da treba naći novi poticaj nakon ponovnog izbora predsjednika”, dodao je, prenosi AFP.\nParlamentarni izbori u junu bit će daljnji test Makronove popularnosti, a obnavljanje njegove većine bit će ključno za provedbu njegove reformske agende, uključujući reviziju penzionog sistema zbog koje bi većina ljudi trebalo da radi duže prije odlaska u penziju.\nNagađalo se da bi šefici Evropske centralne banke Kristin Lagarde moglo biti ponuđeno mjesto premijerke, iako je zaobišla to pitanje na pres konferenciji prošle sedmice.\nIstraživanja javnog mnijenja trenutno pokazuju da bi Makron mogao osvojiti od 53 do 56 posto u drugom krugu u odnosu na 44 do 47 posto za Le Pen, što je mnogo neizvjesniji završetak nego 2017., kada su se isti kandidati suočili, ali Malron je osvojio glasove 66 posto birača.\nMacron i Le Pen suočit će se u srijedu navečer u svojoj prvoj televizijskoj debati kampanje, koja bi se mogla pokazati kritičnom za pridobijanje miliona birača, posebno ljevice, koji su u anketama rekli da ostaju neodlučni.\nU susret Svjetskom danu plesa 29. aprilu →\n← Doktorica iz UKC-a Tuzla osuđena zbog uzimanja mita za preglede


Turizam nije kriv za porast novozaraženih u Grčkoj\nTurizam nije kriv za nagli porast broja novoinficiranih korona virusom u Grčkoj, izjavio je danas grčki ministar turizma Haris Teoharis nakon što je vlada donela odluku o uvođenju novih mera usmerenih na spašavanje letnje turističke sezone. Grčka, koja petinu svojih prihoda ostvaruje od turizma, otvorila je sezonu u maju, nadajući se da će ove godine zarada dostići oko polovine rekordnog prihoda koji je ostvaren 2019. godine, kada je zemlju posetilo više od 30 miliona ljudi, preneo je Rojters. „Turistička sezona je otvorena veoma pažljivo. U prvih 10 dana jula samo 74 od ukupno 105.609 uzoraka uzetih na graničnim prelazima bilo je pozitivno, tj. 0,07 odsto. Porast broja novozaraženih nije povezan sa turizmom,” predočio je ministar turizma Grčke, prenosi Tanjug. Do sada je oko 41 odsto\n09.07.2021 u 10:43\nMinistarka trgovine i turizma Tatjana Matić izjavila je danas da bi delta soj korona virusa mogao da ugrozi turističku sezonu, a da se svi koji nisu vakcinisani izlažu riziku. Matićeva je za RTS rekla da se svi strani državljani sa čijim zemljama ne postoje protokoli, podvrgavaju kontroli i testiranju prilikom ulaska u Srbiju i boravka u zemlji, prenosi Tanjug. „Bez obzira na sve što se dešava pozitivno, na međusobno priznavanje sertifikata o vakcinaciji, i dalje ostaje ključno pitanje vakcinacije, uspešne i efikasne i evo to se i sada potvrđuje”, rekla je Tatjana Matić. Govoreći o turističkim centrima, navela je da je zabeležen znatan porast u turističkom prometu i popunjenosti kapaciteta. „Čak za 20 odsto je porast samo do aprila. Još veći će biti porast sada kada budemo\n06.07.2021 u 08:54\nPrijavljivanje za novih 30.000 vaučera u iznosu od 5.000 dinara za odmor u Srbiji počeće danas, a zainteresovani građani moći će na šalterima svih korporativnih pošta širom zemlje da evidentiraju prijave i podnesu dokumentaciju. Kako je saopšteno iz „Pošta Srbije”, a prenosi Tanjug, tokom prošle nedelje, vlada je izdvojila dodatnih 150 miliona dinara za novih 30.000 vaučera za odmor na domaćim destinacijama sa više od 2.000 ugostiteljskih objekata u ponudi, u okviru trećeg ciklusa prijavljivanja. „Pošta Srbije”, pored evidentiranja, obezbeđuje i dostavu vaučera na kućne adrese korisnika u vidu vrednosnih pisama, dok se korisnici pozivanjem kontakt-centra „Pošte Srbije” na broju 0700 100 300, mogu informisati o statusu svojih prijava i uslovima korišćenja vaučera. Od početka godine, kroz tu


I u Americi urađena transplantacija materice - Hoću bebu\nI u Americi urađena transplantacija materice\n29. February 2016. 15. March 2016. Hocu bebu\nNedavno je i u Americi urađena transplantacija materice: ova operacija se već neko vreme primenjuje kao jedna od opcija lečenja neplodnosti, kod žena koje imaju deformitet ili nedostatak materice. Tokom prošle godine su u Velikoj Britaniji urađene ovakve operacije, a sada su Američki hirurzi izveli prvu operaciju presađivanja materice od preminule donorke u SAD na Klinici u Klivlendu. Klinika je saopštila da je 26-godišnja pacijentkinja u stabilnom stanju.\nProcenjuje se da u toj zemlji ima oko 50.000 kandidata za tu operaciju koja bi mogla da omogući trudnoću ženama koje zbog deformiteta ili odsustva materice do sada to nisu mogle.\nPrva beba rođena uz pomoć transplantirane materice\nZa sada je odobreno deset takvih operacija u SAD, pa će biti doneta odluka da li će transplantacija materice postati standardna procedura. Slične operacije su se već izvodile u Švedskoj i Turskoj, a četiri žene su se u Švedskoj već i porodile.\nŽene nakon transplantacije u proseku moraju da čekaju mesec dana, pre nego što se podvrgnu in vitro oplodnji. Porađaju se carskim rezom. Posle prve ili druge trudnoće, materica se uklanja, kako bi žena mogla da prestane da koristi lekove protiv odbacivanja stranog tkiva.\nUPDATE: Na žalost, zbog komplikacija posle operacije, operacija nije uspela i materica je morala biti izvađena. Iako ova operacija nije uspela, u nekim drugim zemljama poput Švedske i Britanije, već su neke žene sa transplantiranom matericom rodile bebe.\nSaznaj više: Čuda nauke - transplantacija materice za 10 Britanki\nHoću bebu Sterilitet\ntransplantacija materice Transplantacija materice u SAD\nDa li će moći da se biraju privatne klinike za besplatnu VTO?\nDa li će surogat majčinstvo uskoro zaživeti u Srbiji


Srbi se okupljaju na Trgu Šumadija Istaknuto\n– O daljim koracima i aktivnostima Srpska lista će odlučiti naknadno – rekao je predsjednik te stranke Goran Rakić.\nSpecijalne jedinice NJSO (nekadašnje ROSU) upale su u ranim jutarnjim časovima u utorak na teritoriju sve četiri opštine sa srpskom većinom na sjeveru Kosova i Metohije i privele 19 policajaca i devet civila, većinom srpske i bošnjačke nacionalnosti.\nSjeverom Kosova dugo su odzvanjale sirene za uzbunu, u pojedinim dijelovima čula se pucnjava, dok najdramatičnije bilo u blizini Zubinog potoka kada su pripadnici ROSU probijali blokade na putu. Prilikom upada povrijeđeno je nekoliko srpskih državljana, a među narodom je zavladao strah.\nKosovski premijer Ramuš Haradinaj izjavio je da su u Zubinom Potoku šverceri pokušavali da vatrenim oružjem ometaju ovu operaciju.\n– U Zubinom Potoku je intervenisala obična policija, ali su im se opridružile jedinice ROSU jer su policajci napadani iz vatrenog oružja. Rosu je bila podrška policiji koja je naišla na namjerne prepreke postavljene od nepoznatih osoba – naveo je Haradinaj.\nPredsjednik Srbije Aleksandar Vučić ocijenio je da su kosovske policijske snage prekoračile silu i naredio punu borbenu gotovost Vojske, piše Blic.\nBriselska večera: Bez dogovora o šefu EC\tKomšić: Zbog Dodika Predsjedništvo zatrpano neobrađenim materijalima


Nova postignuća projekta „Jačanje provedbe zakona“ kojeg finansira EU\nCiljevi Projekta „Jačanje provedbe zakona“, koji finansira Evropska unija, planirani za period decembar 2016. – april 2017. uspješno su postignuti, jednoglasno je zaključeno na trećoj sjednici Upravnog odbora održanoj 6. aprila 2017. u Sarajevu.\nOslanjajući se na ekspertizu ministarstava unutrašnjih poslova Austrije, Slovenije i Hrvatske kao partnera u implementaciji, cilj Projekta je daljnje unapređenje policijske službe u BiH i jačanje saradnje, koordinacije i efikasnosti u borbi protiv organizovanog kriminala, terorizma i korupcije. „Želio bih pohvaliti ozbiljnu predanost i napore svih državnih i entitetskih agencija za provedbu zakona, kao direktnih korisnika Projekta, u oblikovanju i korištenju projektnih aktivnosti u cilju postizanja maksimalnog učinka u unapređenju policijske službe u BiH, općenito,” izjavio je rezidentni savjetnik Projekta Friedrich Hofbauer.\nGđa Chloe Berger, šefica Sekcije operacija za pravosuđe, unutarnje poslove i reformu javne uprave pri Delegaciji EU, naglasila je da „ovaj twinning projekat pokazuje da vladavina prava ostaje ključni prioritet Instrumenta predpristupne pomoći (IPA). Uspjeh projekta se oslanja na njegov inkluzivni pristup, sa aktivnim učešćem svih nivoa u BiH.”\nOva poruka je prenešena i ministru unutrašnjih poslova Republike Austrije, mag. Wolfgangu Sobotki, koji se sa predstavnicima Projekta sastao na marginama konferencije o izazovima u borbi protiv ekstremizma i terorizma, koji u Sarajevu zajednički organizuju Republika Austrija i BiH pod nazivom „Oblikovanje naše zajedničke budućnosti”. Ministar Sobotka je dao punu podršku radu Projekta, ponovivši spremnost institucije koju predvodi da na raspolaganje stavi ekspertizu potrebnu za uspješnu implementaciju.\nKad je riječ o rezultatima postavljenim pred Projekat, Upravni odbor je posebno istaknuo podršku Projekta u postizanju sistemskog rješenja za pružanje psihološke pomoći policijskim službenicima. U cilju pravnog regulisanja ovog pitanja, kao neophodnog prvog koraka, pripremljen je član zakona koji bi trebao biti uvršten u relevantne zakone o policijskim službenicima, kao i nacrt Pravilnika o pružanju psihološke podrške koji bi trebao biti usvojen na nivou pojedinačnih policijskih institucija. „Ovu aktivnost u potpunosti podržavaju čelnici policijskih institucija kao iznimno važno pitanje za policijske službenike. Ministarstvo sigurnosti BiH će predloženi član inkorporirati u nacrt državnog zakona o policijskim službenicima prije njegovog slanja u parlamentarnu proceduru”, istaknuo je Samir Rizvo, pomoćnik ministra sigurnosti BiH u svojstvu voditelja Projekta u ime BiH kao države korisnice.\nTokom rasprave o prioritetima za naredna tri mjeseca, Upravni odbor se složio da će fokus, između ostalog, biti na daljnjem programu obuke za borbu protiv novih oblika kriminala kao i nastavku aktivnosti usmjerenih ka jačanju policijskih i tužiteljskih kapaciteta u borbi protiv kriminala.\nProjekat „Jačanje provedbe zakona” se implementira u BiH u cilju daljnjeg unapređenja policijske službe i jačanja saradnje, koordinacije i efikasnosti u borbi protiv organizovanog kriminala, terorizma i korupcije. Projekat vodi austrijsko Savezno Ministarstvo unutrašnjih poslova i Agencija za evropske integracije i ekonomski razvoj u saradnji sa ministarstvima unutrašnjih poslova Slovenije i Hrvatske. Projekat finansira Europska unija u iznosi od EUR 4.5 miliona iz Instrumenta pristupne pomoći (IPA 2012).\nEU Projekat doprinosi sistemskom rješenju uspostave programa psihološke podrške policijskim službenicima\nEU projekat “Jačanje provedbe zakona” postigao prve ciljeve\nEU projekat pomogao izradu smjernica za upućivanje oficira za vezu u međunarodne policijske organizacije


Malo muzike – Strana 7 – Moj svet muzike\nJedno od verovatno najpoznatijih dela u klasičnoj literaturi je čuveni balet Aleksandra Borodina – „Polovecke igre“. Ovo remek-delo je zapravo deo istorijske opere „Knez Igor“ (drugi čin), ali se često izvodi i kao samostalni koncertni komad…\n15. novembra 2008. 6 Comments\nBahove Tokate za klavir spadaju verovatno u najmanje izvođena dela ovog velikog kompozitora. Ne može se tačno odrediti datum njihovog nastanka, ali se predpostavlja da su nastale kada je Bah bio još mlad. Sastoje se iz više malih komada, koji uglavnom liče na ispisanu improvizaciju…\n1. novembra 2008. 2 Comments\nMoja preporuka za danas je čuvena kompozicija Adagio, venecijanskog kompozitora Tomasa Albinonija. Interesantno je da ovu kompoziciju i nije ZAPRAVO napisao Albinoni…\n29. oktobra 2008. 2 Comments\nMoj prvi predlog je Koncert za klavir br.2 Op.102, kompozitora Dimitrija Šostakoviča (1906-1975). Šostakovič se smatra jednim od najznačajnijih ruskih kompozitora 20-tog veka…\n27. oktobra 2008. 9 Comments\nPošto je juče bio rođendan Johana Štrausa mlađeg, evo i nekih crtaća u kojima je korišćena njegova muzika. Uživajte! 🙂\n26. oktobra 2008. Leave a comment\nRosinijeva opera „Seviljski berberin“ sa malo drugačijim glumcima 🙂\n17. oktobra 2008. 7 Comments\nMuziku je zavoleo verovatno zahvaljujući ocu, koji se amaterski bavio operskim pevanjem. Međutim, kada je trebalo da odluči čime će se baviti u životu, 19-togodišnji Lučano se ozbiljno dvoumio između muzike i fudbala …\n12. oktobra 2008. Leave a comment


Haradinaj nakon susreta s Hanom: Takse ostaju - svijet - pv informer - Pljevlja\nHaradinaj nakon susreta s Hanom: Takse ostaju\nPremijer Kosova Ramuš Haradinaj izjavio je da takse koje je uvelo Kosovo na robe iz Srbije i Bosne i Hercegovine ostaju na snazi.\nKako je rekao, Kosovo je na to bilo prinuđeno ponašanjem Srbije i BiH.\nPoslije sastanka sa komesarom za proširenje i dobrosusjedsku politiku Johanesom Hanom, Haradinaj je na konferenciji za medije izjavio da su razgovarali o mnogim temama među kojima su bile i dijalog o normalizaciji odnosa između Kosova i Srbije kao i o uvođenju takse od 100 odsto ističući da će takse biti ukinute kada Srbija prizna nezavisnost Kosova.\nNaglasio je da je Vlada Kosova opredijeljena za evropske integracije, da je prioritet vladavina zakona, ostvarivanje prioriteta koji proizilaze iz Sporazuma o stabilizaciji i pridruživanju i za ekonomski razvoj.\nKosovski premijer je rekao da je Kosovo ispunilo sve kriterijume za liberalizaciju viza i da zahtijeva ukidanje viza za građane Kosova. Haradinaj je rekao da odluka o uvođenju viza nije uperena protiv Srba, građana Kosova, niti protiv bilo koje druge zajednice.


Nakon što je na čelo Elektroprivrede Srbije imenovan čovek bez trunke iskustva, poznat kao vlasnik pečenjare u Obrenovcu, Liga predložila da razmisle o kadrovima koji su ukidanjem „Elektrovojvodine“ ostali neraspoređeni\nNOVI SAD – Vlada Srbije donela je u kratkom roku nekoliko kontroverznih odluka u vezi s Elektroprivredom Srbije. Najpre je, polovinom prošle godine, uprkos protivljenjima i upozorenjima LSV-a, sindikata i stručnjaka, prihvatila koncept direktora EPS-a Aleksandra Obradovića, kojim se grubo centralizuje imovina i novac svih privrednih društava, uključujući „Elektrovojvodinu“ uz obrazloženje o uštedama, da bi početkom marta, tog istog Obradovića smenila zbog rasipništva i kupovine preskupih audija. I taman je Liga socijaldemokrata Vojvodine to pozdravila i zatražila da republička vlada isto tako kako je smenila Obradovića, ukine i sve njegove štetne odluke, kada je obznanjeno da će Obradovića na čelu Elektroprivrede Srbije zameniti Milorad Grčić, čovek koji je pre funkcije generalnog direktora Rudarskog basena „Kolubara“, bio poznat jedino kao vlasnik obrenovačke pečenjare „Fantazija“?!\nA da na čelu EPS-a bude neko od kadrova „Elektrovojvodine“?\nDragana Budošana iz Stručnog saveta Lige socijaldemokrata Vojvodine za energetiku i mineralne sirovine, najviše je interesovalo na koji će tačno način takvo personalno rešenje doprineti razvoju i poboljšanju kvaliteta i sigurnosti snabdevanja građana električnom energijom.\nOn je ocenio da lutanja u personalnom i organizacionom upravljanju strateškom kompanijom, doživljavaju vrhunac imenovanjem osobe koja nema dugogodišnje iskustvo u energetici, te da je to poslednji udarac struci i zdravom razumu i svim onim monterima, inženjerima koji trenutno doprinose ili su kroz istoriju doprineli izgradnji našeg energetskog sistema.\n– Ukidanje „Elektrovojvodine“, kupovina akcija Crnogorskog elektroprenosnog sistema i istovremeno nedovoljno ulaganje u održavanje domaćeg prenosnog sistema koji u nekim delovima države ne može da izdrži jači sneg, deo je slike na kojoj se, nažalost, ne vidi opšti interes svih građana, već samo jednog uzanog vladajućeg dela. Ako vlast u Republici Srbiji nema dovoljno stručnog kadra koje bi postavio na funkciju direktora EPS-a, neka razmisle o kadrovima koji su ukidanjem „Elektrovojvodine“, u Vojvodini ostali neraspoređeni – saopštio je tom prilikom.\nNajbolja naplata računa\nPodsetimo, već 4. marta, čim je objavljena vest o smeni Obradovića, LSV je hitno pozvala Vladu Republike Srbije da ukine i njegove štetne odluke (od kojih je neke i sama potvrđivala), a prva među njima da bude odluka o gašenju pet privrednih društava i formiranju jednog Operatora distributivnog sistema (ODS).\n– Liga socijaldemokrata Vojvodine upozoravala je da je to izuzetno štetan potez i da jedino što može uslediti nakon takve reorganizacije, jeste prodaja Elektroprivrede Srbije – navedeno je u saopštenju. Istaknuto je i da je neophodno odustati od centralizovanog sistema i omogućiti da se, u modernom obliku, dosadašnjih pet privrednih društava ponovo vrate delatnosti zbog kojih su osnovana, počev od „Elektrovojvodine“ koja je bila lider kako u kvalitetu usluga i ulaganja u sistem, tako i u nivou naplate – poručila je Liga socijaldemokrata Vojvodine u svom saopštenju.\nDok se to ne dogodi, LSV predlaže da se sedište jedinstvenog Operatora distributivnog sistema prebaci u „Elektrovojvodinu“, jer je to deo EPS-a s najvišim standardima i kvalitetom poslovanja, najvišim nivoom znanja i raspoloživom svom neophodnom logistikom. To bi, ujedno, bio dokaz da je namera njenog gašenja bila reorganizacija sistema, a ne centralizacija moći i novca. Liga je zatražila i da se nakon izbora, donesu zakonski mehanizmi koji će ubuduće onemogućiti da uređenje elektrodistributivnog sistema u Srbiji, bude predmet proizvoljne procene jednog čoveka, jednokratnih uredbi ili interesa moćnog kapitala.


Konstituisani nacionalni saveti Bunjevaca, Mađara i Hrvata\nOdržane tri konstitutivne sednice Saveta nacionalnih zajednica\nU ponedeljak 17. novembra, održane su konstitutivne sednice za formiranje nacionalnih saveta bunjevačke, mađarske i hrvatske nacionalne zajednice. Saveti su konstituisani nakon završenih neposrednih izbora i elektorskih skupština za nacionalne savete, koji su sprovedeni 26. oktobra. Verifikovani su mandati, a odmah nakon toga održane su i prve sednice na kojima su izabrani organi saveta i predsednici.\nNajduže su trajali dogovori oko novog saziva Bunjevačkog nacionalnog saveta, oko dva sata, jer je bilo stavova kojima je pokušano da se ospore mandati nekim članovima Saveta, a razlog je, kako je rečeno, sukob interesa kod pojedinaca koji obavljaju i javne funkcije u lokalnoj samoupravi. Međutim, predstavnici dveju lista sa najviše osvojenih glasova na izborima – Savez bačkih Bunjevaca i "Bunjevci", većinski su izabrali dosadašnju predsednicu Privremenog organa Suzanu Kujundžić Ostojić, za predsednicu Nacionalnog saveta Bunjevaca.\nmr Suzana Kujundžić Ostojić\n-Činjenica da je za predsednicu glasalo 11 od 19 članova Saveta, govori nam da u budućem periodu moramo imati u vidu izazov sa kojim se suočavamo u dužem periodu, da o budućim ciljevima bi trebalo "razmišljati jedinstveno". Ova sednica je ponovo to potvrdila, ali verujem u naš zajednički interes oko svih aktivnosti koje su pred Nacionalnim savetom Bunjevaca, a koji je prioritet i onima koji se nisu priključili većini na konstitutivnoj sednici, koja je protekla u međusobnom nadmudrivanju ko bolje poznaje zakon, ko ima mandat, a ko ne, te je u ovakvoj situaciji moja uloga je mnogo teža, istakla je pored ostalog Kujundžić Ostojić.\nPrema mišljenju Veljka Vojnića, u sukobu interesa je Mirko Bajić, jer je na funkciji zamenika predsednika Skupštine grada i direktora Bunjevačkog informativnog centra, dok je po njemu Suzana Kujundžić Ostojić trebalo da podnese ostavku na mesto glavnog i odgovornog urednika „Bunjevačkih novina“.\n-Time se opstruiše Zakon o sprečavanju sukoba interesa i obavljanja javnih funkcija, a o primedbama koje smo izneli na sednici obavestićemo i resorno ministarstvo i Agenciju za borbu protiv korupcije, rekao je Vojnić.\nBajić je rekao da su izbor za odbornika Skupštine grada i izbor za člana Saveta su izborne funkcije i da sukoba interesa nema. - Sad kada sam izabran, podneću ostavku na mesto direktora BIC-a, rekao je Bajić.\nJene Hajnal je izabran za predsednika Nacionalnog saveta mađarske nacionalne manjine, u narednom četvorogodišnjem mandatu, a kao kandidat na izborima bio je nosilac liste "Mađarska sloga", koja je osvojila najviše glasova na izborima za Savet te manjine, a kako je rečeno na konferenciji, iza te liste je stajao Savez vojvođanskih Mađara Ištvana Pastora. Nacionalni savet mađara ima 35 članova, a za hajnala je, kako je preneto glasalo čak 34 člana.\n-Prioriteti Nacionalnog Saveta Mađara u naredne četiri godine, biće aktivnosti na unapređenju kulture, obrazovanja, informisanja i službene upotrebe jezika i pisma, kako bi Mađari u Vojvodini, osećali potrebu da je vredno i moguće živeti u njoj u ravnopravnoj zajednici, kao i da onima koji su je napustili zbog školovanja ili posla, omogućimo da ponovo nađu interes da se vrate ovde. Za to moramo uspostaviti dijalog sa svim nivoima vlasti, ali i iskoristiti sve mogućnosti koje nam EU nudi. Premostićemo i ono što je Ustavni sud osporio, a tiče se imenovanja direktora i odbora u obrazovnim ustanovama. U istoriji NSM-a, jedan od najznačajnijih momenata bio je taj kada je SVM za dva meseca uspeo da na posebne biračke spiskove popiše više od dve trećine Mađara u Vojvodini. To je omogućilo da neposredno izaberu najviši organ svoje kulturne autonomije. Tako je NSM, izabran 2010. godine, na čelu sa Tamašom Korhecom u sledeće četiri godine, postavio pravne i strateške osnove koje sada možemo nadograđivati, rekao je Hajnal, koji je inače trenutno čelnik Zavoda za kulturu vojvođanskih Mađara, na sednici koja je inače protekla radno i svečano, istakavši i da je poziv Ištvana Pastora da bude na čelu liste doživeo kao čast.\nSlaven Bačić je ponovo izabran za predsednika Nacionalnog saveta Hrvata, većinom glasova članova koji stoje iza "Hrvatske liste", koju je podržao Demokratski savez Hrvata u Vojvodini i više udruženja. Konstitutivna sednica je održana u Plavoj sali Gradske kuće, čule su se i disonantne diskusije, a grupa od osam mandatara sa liste Tomislava Stantića napustila je sednicu, jer su smatrali da uslovi za rad nisu adekvatni.\n-Namera nam je da popravimo ono što možda nije bilo dovoljno dobro, kao, recimo komunikaciju sa pripadnicima naše zajednice, da poboljšamo prisutnost u javnosti, u medijima i kvalitet profesionalnog rada predstavnika Nacionalnog saveta. Nastavićemo i započeti posao oko izrade udžbenika za srednje škole i druge započete poslove, istakao je, pored ostalog, Slaven Bačić na konferenciji posle konstituisanja Nacionalnog saveta


HAJKA NA KRIK, CRTU I OTVORENI PARLAMENT- POVRATAK U NAJCRNJU PROŠLOST - Žene u crnom\nPo modelu koji je dominirao u vreme saradnje Slobodana Miloševića i Vojislava Šešelja, oni mediji i organizacije koji su najveći kontrolori vlasti, paradoksalno bivaju označeni kao glasnogovornici organizovanog kriminala koji je uvek sprega mafije i delova države. Tako je, po ovom obrascu gebelsovsog ispiranja svesti, istraživački medijski projekat KRIK doveden u vezu sa osumnjičenim za najteža krivična dela Veljkom Belivukom, iako je KRIK godinama istraživao upravo veze Belivuka i pripadnika aktuelnog režima u Srbiji.\nUz medije, kao po planu, idu i nevladine organizacije, ovog puta CRTA i Otvoreni parlament, kojima pojedini narodni poslanici iz vladajuće koalicije, neovlašćeno prečišćavaju račune.\nPredlog izmena i dopuna Zakona o elektronskim medijima koji je podneo poslanik vladajuće koalicije Marijan Rističević i koji se već nalazi u skupštinskoj proceduri uz šansu da bude i usvojen, kao osnovni cilj izgleda da ima konačno gušenje kablovskih TV programa N1 i Nove S. Ovim predlogom kao da reciklira zloglasni Zakon o informisanju iz 1998.godine, kada je na čelu Ministarstva informisanja bio A. Vučić. Da se podsetimo: prva posledica i cilj bilo je gušenje Dnevnog telegrafa i Evropljanina Slavka Ćuruvije.\nI dok Evropski parlament svoj izveštaj o Srbiji dopunjava amandmanima kojima se osuđuju napadi na KRIK, CRTU i Otvoreni parlament, a kritikuje neuspešnost javnih medijskih servisa i regulatora za elektronske medije – REM-a da postignu nezavisnost od izvršne vlasti, ovim se predlogom izmena ZEM-a, predviđaju enormne kazne za članove Saveta REM-a koji ne ispune zahtev za kontrolisanjem TV N1 i Nove S, kao emitera koji su osnovani van Srbije.\nIako je predsednik Srbije Aleksandar Vučić, još iz Bahreina, obećao da će tražiti da njegovi poslanici prestanu sa hajkom na istraživačke novinare i civilni sektor, izjavom da mu se ne sviđa kako izveštava KRIK, on svojim saradnicima i pristalicama upravo daje najjasniji signal da se hajka nastavi.\nKao organizacija civilnog društva sa višedecenijskim iskustvom progona, Žene u crnom, zahtevaju od institucija Republike Srbije da se prestane sa progonom kritički nastrojene javnosti i da se sankcionišu oni koji nam pripremaju „već viđene“ Devedesete.


Vučiću nedamote! – Slaveni – Najnovije vesti\nOdržana je najnovija sednica Predsedništva Srpske napredne stranke! Onome ko zna kako funkcioniše ta partija ne treba reći da je gospodin Aleksandar Vučić održao sednicu Predsedništva stranke sam sa sobom.\nVučić je preneo šta je to razgovarao sam sa sobom, svi su za vanredne izbore, samo on uzdržan, a uzdržan je zbog državnih interesa, pre svega dijaloga sa Kosovom i privlačenja investicija. Sa opozicijom neće razgovara, jer nema šta da priča sa onima koji bi da pljačkaju i urlaju, i ponovio da neće da razgovara sa onima koji imaju samo lični interes.\nJavila se i premijerka, koja prisustvola Vučićevoj sednici sa samim sobom, i rekela da neće uzeti u razmatranje zahtev sa protesta za njenom smenom, zato što to traže ljudi koji demokratiju žele da ospore nasiljem na ulicama, vešalima i motornim testerama. Na temu se nadodala se i skupo nafrakana ministarka Mihajlović, koja graknula da su opozicija i građani za mito, korupciju i agresiju, a Mi za razvoj, mir i nenasilje…\nTako vam je to na papiru, vlast je sami cvet demokratije, dok su građani i opozicija veliko zlo koje se obrušilo na Srbiju. Nažalost, problem je u tome što je sve drugačije i suprotno, Vučić i ova vlast su jedini kamen o vratu Srbije.\nVučić je, iako je po tom pitanju uzdržan, javio da će odluka o izborima biti doneta uskoro. Pominju se jun mesec, jesen, proleće sledeće godine. Neka mu neko ponovi da građani i opozicija ne traže vanredne izbore, nego izbore koji će biti regularni. A ne da, kao do sada, u narod, i glasove, računa samo one koji mu po društvenim mrežama, ili u saopštenjima stranačkih odbora, pišu: VUČIĆU NEDAMOTE! To je ta druga, sendvičarska, strana Vučićeve evropske maske.\nI ako ima ko neka javi opoziciji da građanin Zlatko Paković, u “Danasu”, piše da opozicione partije na protestima treba da učestvuju u interesu građana, a ne da traže priliku za svoj interes. I da se opoziciji javi da isto važi i za buduće izbore. I da im se javi da isto važi za svaku buduću vlast.\naleksandar vučić izbori protesti SNS srbija


BalkanMagazin :: Nova NIS šansa\nNova NIS šansa\npetak, 04. septembar 2015 00:35\nPočela je nova faza programa NIS šansa, započeta 2010. godine. Do 13. septembra za radon mesto u NIS-u mogu se javiti diplomirani studenti osnovnih studija tehničkih fakulteta na univerzitetima širom Srbije.\nU okviru korporativne društvene odgovornosti i u saradnji sa lokalnim samoupravama, NIS realizuje novu fazu programa „NIS šansa“ koja obuhvata zapošljavanje mladih bez radnog iskustva. Mladi stručnjaci koji su zainteresovani da svoje prve profesionalne korake naprave u kompaniji NIS, moći će da se prijave na konkurs do 13. septembra.\nPrednost pri zapošljavanju imaće diplomirani studenti osnovnih studija tehničkih fakulteta na univerzitetima širom Srbije, među kojima su Rudarsko-geološki, Mašinski i Elektrotehnički fakultet. Takođe, obuhvaćen je i Fakultet tehničkih nauka, zatim Tehnološki, Tehnički i Tehnološko-metalurški fakulteti, kao i Tehnički fakultet Mihajlo Pupin i Prirodno-matematički fakultet, u okviru kojeg je smer „Zaštita životne sredine“.\nRadna mesta mladih stručnjaka biće obezbeđena u nekoliko gradova na teritoriji Srbije u kojima NIS ostvaruje svoju delatnost. To su Novi Sad, Zrenjanin, Kikinda, Bečej i Elemir.\nSvi zainteresovani kandidati mogu da se prijave putem sajta kompanije, na sledećoj adresi: http://posao.nis.rs/prijava/nis-sansa-2015.\nProgram „NIS šansa“ kompanija realizuje u saradnji sa Autonomnom Pokrajinom Vojvodina i lokalnim samoupravama, a od ove godine i sa Gradom Beogradom. Putem ovog konkursa, u NIS-u je do sada zaposleno više od 660 mladih sa 17 različitih fakulteta i više od 10 srednjih tehničkih škola.\nRealizacijom programa „NIS šansa“, NIS neguje tradiciju zapošljavanja mladih započetu 2010. godine programom Republike Srbije – „Prva šansa“. Iz ovog programa, 2012. godine, razvio se program „NIS šansa“, prilagođen potrebama kompanije, tj. stvaranju stručnog kadra koji osigurava njen dugoročan razvoj.


CarGo podelio besplatne obroke medicinarima iz Kliničkog centra Zemun\nBeta 21. decembra 2020. 12:00\nCarGo Batleri i predsednik Udruženja gradjana CarGo Aleksandar Vučić danas su donirali 100 besplatnih obroka medicinskim radnicima u Kliničko-bolničkom centru u Zemunu, koje je pripremio restoran Sidro Fish&Bar.\n„Današnjom donacijom je CarGo Batler uz pomoć humanih ugostitelja uspeo da dostavi ukupno 700 besplatnih, svežih obroka medicinskim radnicima pri kovid centrima i bolnicama širom Beograda. Danas prvi put obroke doniramo u KBC Zemun, a nastavljamo da širimo akciju dok ne pokrijemo ceo Beograd i sve zdravstvene centre“, rekao je Vučić.\nOn je dodao da se restoran Sidro Fish&Bar javio CarGo Batlerima u želji da pomogne i pripremi hranu, kako bi bar malo olakšali svakodnevnu borbu medicinara.\n„Lepo je videti koliko humanih ljudi ima. Ovim tempom sigurno ćemo uspeti da na dva dana doniramo obroke medicinskim radnicima. Do sada smo uspeli da obezbedimo obroke kovid centrima na opštini Palilula i Dorćol, a sada smo pokrili i Zemun“, istakao je Vučić.\nVlasnik restorana Sidro Fish&Bar Veljko Dojčinović je kazao da je ova akcija doniranja obroka medicinarima jedinstvena i da su zahvalni „što u vreme krize, kada je obim posla smanjen, mogu da izdvoje i pripreme sveže obroke i tako pomognu onima koji se za gradjane bore svakodnevno“.\nOn je pozvao i ostale restorane da se pridruže akciji i za medicinare pripreme svoje specijalitete.


Za elektronske sjednice Vlade 100.000 eura – Mladi Nikšića\nMinistarstvo javne uprave će za usluge održavanja elektronskih sjednica Vlade Crne Gore izdvojiti 100.000 eura, navodi se u Planu javnih nabavki koji je objavilo Ministarstvo na čijem je čelu Suzana Pribilović, pišu Vijesti.\nKako se navodi, za usluge zakupa telekomunikacionih linkova (optike) Ministarstvo će platiti 170.000 eura, dok će usluge zakupa telekomunikacionih linkova – MPLS i dodatnih MPLS servisa, odnosno tehnologiju koja omogućuje povezivanje centralne lokacije s udaljenim lokacijama kroz mreže, građane koštati 200.000 eura.\nNavodi se i da će zakup telekomunikacionih linkova, mjesnih i međumjesnih, građane će koštati 150.000 eura. Planom javnih nabavki predviđeno je da se za održavanje informacionog sistema za upravljanje dokumentima u Vladi i Ministarstvima izdvoji 90.000 eura za godinu dana.\nNavodi se i da će licence za korištenje Majkrosoftovih programa u državnoj upravi građane Crne Gore koštati 3,9 miliona eura.\nU tom dokumentu, kao jedan od planiranih troškova upisana je rata za treću godinu Okvirnog sporazuma za period 2015-2017 od 1,3 miliona eura, a ukupna vrijednost je 3.900.000 eura.\nIz tog Vladinog resora pojasnili da se radi o licencama koje su Ministarstvu javne uprave date na korišćenje po modelu licenciranja “Microsoft@Enterprise Agreement (EA) za 2017. godinu”, kao i da taj resor nabavlja licence za cjelokupnu javnu upravu.\n“A u skladu sa zaključenim Okvirnim sporazumom koji je potpisan sa na period od tri godine. Okvirni sporazum, a samim tim i Ugovor za 2017. godinu predviđa nabavku licenci za državne organe i organe državne uprave, a na osnovu potreba koje su te institucije iskazale u prethodnom periodu. Na taj način, Ministarstvo javne uprave vrši objedinjenu nabavku Majkrosoft licenci za potrebe ovih institucija”, kazali su iz ministarstva.\nZaštita sajtova državne uprave od hakera, odnosno nabavka sistema za zaštitu od DOS napada i zaštitu aplikacija koštaće 100.000 eura, dok će uspostavljanje posebnog Potportala otvorenih podataka u okviru portala e Uprava stajati 25.000 eura.\nZaštita mejlova u javnoj upravi, odnosno usluge implementacije e-mail Antispam sistema koštaće 40.000 eura iz državnog budžeta.\nZa unapređenje veb portala Vlade Crne Gore biće plaćeno 20.000 eura, koliko će koštati i dorada portala e Uprave. Učešće Ministarstva javne uprave na ovogodišnjem Infofestu košta 30.000 eura, dok će tehnička podrška za Majkrosoft servise, za potrebe Ministarstva javne uprave ove godine, koštati 50.000. Predviđeno je i da se na avionske karte za ministarstvo izdvoji 25.000 eura, gorivo 13.500, a usluge mobilne telefonije 16.300 eura.\nIz ministarstva su kazali da se u Planu javnih nabavki nalaze nabavke telekomunikacionih usluga za organe državne uprave i državne organe.\n“To podrazumijeva održavanje i nadogradnju raznih aplikativnih rješenja, uključujući dokument menadžment sistem, portal e-Uprave, sistem za razmjenu podataka među organima, elektronske sjednice Vlade, kao i nabavku i zamjenu opreme u centralnom data centru, za šta su potrebna, svakako, i veća finansijska sredstva, ali nastojimo da poštujući mjere štednje, obezbijedimo normalno funkcionisanje rada državnih organa”, kazali su iz Ministarstva.\n“Kulturno nasljeđe Balšića” u Nikšićkom pozorištu


Svega nekoliko dana nakon rođenja sina, Kim i Kanje imaju užasne vesti! - InfoRS blog\nKako prenose američki mediji, Kim Kardašijan (35) i njenom suprugu Kanjeu Vestu (38) lekari su savetovali da bi drugo dete, koje s u dobili nedavno, trebalo da bude i njihovo poslednje, budući da su obe trudnoće bile veoma komplikovane.\nNaime, doktor je rekao Kim da je gotovo izvesno, u slučaju naredne trudnoće, da će imati “placenta accreta”, ozbiljno oboljenje koje može ugroziti život i majke i bebe.\nU prvoj trudnoći, kada je nosila sada dvogodišnju Nort, Kim je već prošla kroz to stanje, koje se javlja kada deo ili cela posteljica abnormalno sraste u zid materice. Tada je devojčica na svet stigla hitnim carskim rezom šest nedelja pre termina, a obe su bile u veoma teškom stanju. Osim ovog problema, Kim je tada imala i previsok pritisak, koji je dodatno ugrožavao obe.\nIzvori bliski starleti otkrivaju da je ona mirno prihvatila ove vesti, jer je veoma plaši još jednog bolnog porođaja, kakav je bio ovaj sa sinčićem Saintom, koji je na svet došao pre desetak dana.\nIpak, njen suprug nije srećan zbog toga, jer je planirao još nekoliko naslednika.\nDnevni horoskop za 15. decembar: Bika svi smaraju, a Ribama će ljubav rešiti sve probleme\nOvih sedam stvari nikad ne radite pre i posle seksa!\nTags: kanye westkim kardashiannort westsaint west\nOTKAZALA TURNEJU: Selena Gomez boluje od opasne neizlečive bolesti?\nNext story Kako da znate da li vas voli: Strelac će vas obasipati poklonima, Škorpiji je vaš osmeh najvažniji\nPrevious story Dnevni horoskop za 15. decembar: Bika svi smaraju, a Ribama će ljubav rešiti sve probleme


Zvezda izgubila od Hanovera – ЦЗБГ портал\nпетак 17.10.2014\tНема коментара на Zvezda izgubila od Hanovera\nNa kvalifikacionom turniru, koji se igra u Nemačkoj, vaterposlisti Crvene zvezde su izgubili na samom startu od Hanovera rezultatom 11:10 (3:3, 2:2, 4:1, 2:4).\nUtakmica je odigrana pred oko 600 gledalaca, a strelci za našu ekipu bili su: S. Rašović 4, Obradović 2, V. Rašović 1, Drašović 1, Rackov 1. Najefikasniji kod domaćina bili su Jokić i Bolović sa po 3 pogodka.\nNaši vaterpolisti u drugom kolu igraju protiv Spartaka iz Volgograda, koji je u prvom kolu izgubio od Pro Reka rezultato 14:8. Da bi ostali u igri za ostanak u evropskim takmičenjima, naši momci moraju da pobede sledećeg protivnika. U suprotnom, vaterpolisti Zvezde bi se oprostili ove sezone od učešća u međunarodnim takmičenjima.\nU poslednjem kolu Zvezda će se sastati sa Pro Rekom.


„Ne znam ko sam“, prva pesma i spot najmlađeg autorskog rok bend regiona - NekiRok\n„Ne znam ko sam“, prva pesma i spot najmlađeg autorskog rok bend regiona\nValjevski tinejdžerski autorski rok sastav UNDERFORCE ove sedmice predstaviće svoj prvi singl „Ne znam ko sam“, kojim najavljuju debi album za PGP RTS. Nakon radijske premijere pesme u četvrtak i petak na RB202 i RB1, uslediće i premijera video spota za ovu pesmu- zakazana za nedelju 2. maj.\nČlanovi benda „Underforce“ su: Danilo Petrović (16, vokal, gitara), Mihailo Milošević (16, vokal, bas gitara) i Petar Ružičić (15, bubnjevi i perkusije).\nKao prvi singl sa debi albuma „Protiv vremena“ koji će uskoro biti objavljen (PGP RTS), izabrana je numera „Ne znam ko sam“, za koju je snimljen i video spot.\nRadijske premijere pesme „Ne znam ko sam“ grupe „Underforce“ zakazane su za četvrtak na Radio Beogradu 202 (20.30h, emisija „Slušaj vamo“) i u petak, emisija „Pop karusel“ Prvog programa Radio Beograda.\nTelevizijska premijera pesme i spota“Ne znam ko sam“, biće u nedelju 2. maja u Jutarnjem programu RTS- a, nakon čega sledi i Youtube premijera- zakazana za 14:00 časova u nedelju.\nDebi album benda „Underforce“, najmlađeg autorskog rok sastava u Srbiji, nosiće naziv „Protiv vremena“.\n„Underforce“ : „Za zvuk, muziku na debi albumu bili smo inspirisani bendovima poput Metallice, Ac/Dc-a, Avenged Sevenfold- a, Slipknot- a… To je muzika koju smo slušali i pravac koji nas najviše stvaralački motiviše. Tekstualno, pesme su inspirisane trenutnom situacijom u svetu, odrastanjem (i svim, što ta životna faza donosi i odnosi) i problemima mladih u digitalnoj eri…“\nO bendu Underforce\nBend je nastao 2018. godine pod imenom „Vatreni Prsten“ i pod tim nazivom su se pojavili na značajnim autorskim festivalima. Tri autorske pesme napravili su godinu dana kasnije i prijavili se na “Beogradski Autorski Rok Festival” (BARF). Sa 13 godina, koliko su članovi u tom trenutku imali, osvojili su mnogobrojne simpatije publike i žirija i osvojili drugu nagradu na tom festivalu. Već tada su ih zapazili mnogi muzičari, producenti i kritičari koji su ih, oduševljeni kvalitetom pesama i njihovim živim nastupom- podržali u daljem radu.\nPosle BARF-a su se takmičili i na festivalu “Festov Demo Fest” i stigli do velikog finala koje nažalost, zbog pandemije nije bilo ni održano. Učestvovali su i na Headlinerovom „Mobil Music Festu“ i takođe stigli do finala, osvojili lepe nagrade.\nMnogi veliki i mali bendovi u Srbiji i regionu su oduševljeni njihovim nastupom i pesmama.\nMomci iz benda Underforce su i odlični đaci. Njihovo interesovanje za muziku je, iako na nivou hobija, osvojilo je podršku i pohvale relevantnih domaćih muzičkih stručnjaka.\nPodržava ih i Valjevska gimnazija kao i gradonačelnik Valjeva -“kao jedinstven tim mladih ljudi, koji na pravi način da predstavljaju svoj grad kroz stvaralaštvo, koncerte i muzičke spotove ali su i dobri uzori svojoj i mlađim generacijama.“\n„Underforce“ su pandemijsku 2020. godinu su iskoristili za stvaranje novih pesama. Nakon tri numere na engleskom jeziku, poslušali su sugestije i napisali još pet pesama na maternjem jeziku. Ubrzo su ušli i u tonski studio i snimili kompletan autorski album „Protiv vremena“ sa osam pesama.


TotalCar.rs » Audi radi na novom sportskom automobilu?\nAudi, novo, TOP\nAudi navodno trenutno radi na novom sportskom automobilu koji će popuniti prazninu koja postoji između TT i R8 modela.\nIako ova informacija još uvek nije zvanično potvrđena, o njoj se priča već neko vreme. Ipak, treba je uzeti sa određenom rezervom, a AutoBild prenosi da nemačka kompanija, u saradnji sa Porscheom, radi na novom sportskom automobili sa centralnim motorom. Ovaj model će navodno biti deo nove R porodice visokoperformansnih vozila.\nOn bi trebalo da ponese R6 proizvodno ime, a trenutno se pretpostavlja da je njegova kodna oznaka PO455. Tehničnih detalja još uvek nema, a priča se o tome da će biti zasnovan na narednoj generaciji Porsche Boxster modela, sa drugačijim motorima i sistemom pogona na sva četiri točka.\nGlasine o ovom automobilu počele su da kolaju nakon što je Audi predstavio svoj quattro koncept 2010. godine, koji je bio zasnovan na A5 modelu. Imao je 2.5-litarski turbopunjeni benzinski motor sa 408 KS i 480 Nm obrtnog momenta. Nekoliko godina kasnije stigle su vesti da Audi radi na još ekstremnijem primerku koji bi trebalo da se nađe u proizvodnji, ali ništa osim tih informacija za sada nije objavljeno.\nKompaktni SUV modeli su i dalje u centru pažnje\nRim prodaje službena vozila putem interneta\nFiat: Uskoro prvi “šumadinac“\nToyota i zvanično ugasila jednu od svojih auto-marki\nPeugeot EX1 koncept – najbrži električni automobil\nGM opozvao 370.000 pikap vozila u Severnoj Americi\nMercedes-AMG GLC 43 4Matic (2020) sa 385 KS\nKako očistiti klima uređaj u automobilu?


Beta 22. aprila 2021. 18:45\nNemački ministar spoljnih poslova Hajko Mas (Heiko Maas) rekao je danas u Prištini da bi dijalog Kosova i Srbije trebalo da se završi „uzajamnim priznavanjem“, ocenivši da moraju da postoje kompromisi da bi se došlo do konačnog rešenja.\n„Naravno, priznavanje Kosova biće jedan od elemenata rešenja, u suprotnom neće biti realizovano. Normalno je da u dijalozima treba da postoje i kompromisi. Znam da će zbog istorijskih okolnosti to biti teško, ali na kraju procesa želim da pronadjem rešenja za sve“, izjavio je Mas nakon sastanka sa predsednicom Kosova Vjosom Osmani.\nMas je na konferenciji za novinare ponovio da Nemačka podržava liberalizaciju viznog režima za Kosovo i podvukao da je rešavanje pitanja regiona kroz crtanje novih granica „opasna i nimalo realna opcija“.\n„Kada smo razgovarali o temama, znam da je liberalizacija viznog režima važna za gradjane Kosova. Još jednom sam predsednici izneo jasan stav nemačke vlade da je Kosovo ispunilo sve kriterijume za liberalizaciju i da treba da je dobije“, kazao je on.\n„Mi smo tokom svog predsedavanja EU postavili ovo pitanje na vrh dnevnog reda. Takodje ćemo raditi na drugim pitanjima kao što je priznavanje kosovskih vozačkih dozvola“, rekao je on.\nNemački šef diplomatije je rekao da dijalog sa Srbijom vide kao „glavnu prepreku“ napretku Kosova na evroatlantskom putu i izrazio podršku tom procesu.\n„Želim jasno da podvučem da stremljenja da se problemi mogu rešiti crtežima na kartama smatramo ne samo nerealnim, već i opasnim. Opasno je i razgovarati o tome. Srećan sam što je ovo brzo stavljeno u fioku“, dodao je Mas.\n„Ruski uticaj u našem regionu i dalje je moguć kroz Srbiju, taj uticaj će slabiti time što EU više podržava naš region u procesu evropskih integracija. Tako će se ovde ukloniti ruski uticaj“, kazala je kosovska predsednica.\nGovoreći o dijalogu sa Srbijom, Osmani je rekla da će Kosovo voditi dijalog zasnovan na jasnim principima, dodajući da je promena granica „logika koja pripada prošlom veku i da u prvom redu Vlada Kosova treba da se bavi pandemijom, njenim ekonomskim posledicama, kao i vladavinom zakona.\n„Dijalog sa Srbijom je proces u koji je Kosovo uključeno od početka. Mi smo pružili ruku za saradnju sa Srbijom, iako se ona još uvek nije izvinila za zločine počinjene na Kosovu i još nema pravde za hiljade žrtava“, ponovila je Osmani.


Čović igračima Zvezde: ''Uzmite se u pamet!'' - Sportske.net\nČović igračima Zvezde: ''Uzmite se u pamet!''\nČlan Radne grupe Crvene zvezde nezadovoljan večerašnjim porazom Jankovićeve ekipe i eliminacijom iz Kupa, čime je značajno pokvaren utisak posle pobede u derbiju.\nUoči večerašnje košarkaške utakmice u Pioniru, između Crvene zvezde i italijanskog Sasarija, Nebojša Čović je prokomentarisao i još jednu ''gorku pilulu'' koja se na Marakani dogodila Zvezdinim fudbalerima.\nCrveno-beli su eliminisani iz Kupa, a Čović im je poručio da se ''uzmu u pamet'' i izbore pobedu u Užicu protiv Slobode u Superligi.\n''Loše je ovo što se dogodilo večeras. Zvezda kao da je sledila primer Partizana, jer se do sada nije dogodilo da i jedni i drugi ispadnu već pre polufinala. Veoma loše su igrali, a sada će imati nekoliko dana vremena da se 'uzmu u pamet' i u Užicu se izbore za pobedu. Igrači Crvene zvezde ne mogu tako da se ponašaju'', poručio je Čović pred kamerama B92.


Dragojlović: Vladavina prava neophodan uslov normalnog života, ne samo članstva u EU | Novinska agencija Beta\nDRUšTVO | 25.11.2020 12:45 > 25.11 12:45\nKoordinatorka Nacionalnog konventa o EU (NKEU) Nataša Dragojlović izjavila je danas da Srbija ove godine nije otvorila nijedno poglavlje u pregovorima sa Evropskom unijom zato što nema pomaka u poglavlju 23 o vladavini prava i osnovnim pravima, što je neophodan uslov svih reformi i normalnog života.\n"To nije samo formalnost. Suštinski, mi u tom pogledu nismo napredovali kao država, i to pokazuje i izveštaj Evropske komisije i izveštaji drugih medjunarodnih organizacija", rekla je Dragojlović na konferenciji NKEU na kojoj je predstavljeno pet analiza izradjenih u okviru projekta "Neka Pravda vlada".\nDragojlović je istakla da je u brojnim pregovaračkim poglavljima registrovano da nema napretka upravo zbog nedostatka vladavine prava i političke volje "da se ovaj process doslovno poštuje i garantuje njegova institucionalna primena".\n"Poglavlje 23 je ono kroz koje se meri ukupan napredak na putu evropskih integracija u svakom pojedinačnom poglavlju i to je sasvim razumljivo i trebalo bi da je svakome jasno", rekla je Dragojlović.\nDodala je da je proces evropskih integracija samo instrument na putu transformacije Srbije u demokratsko društvo tržišne privrede i vladavine prava.\n"Ako zakoni nisu harmonizovani sa zakonima EU, ako nema podele vlasti koja garantuje nezavisnost sudstva i institucija koje garantuju primenu zakona nezavisno i nepristrasno, onda nema govora o sprovodjenju nijedne druge reforme ni napretka ni u jednoj drugoj oblasti života", rekla je Dragojlović.\nVladavina prava, istakla je Dragojlović, znači "zahtev za ograničenom, odgovrnom političkom vlašću čija svrha i cilj treba da bude puno, istinsko, doslovno ostvarivanje i zaštita najšireg korpusa osnovnih ljudskih prava i sloboda".\nDodala je da primena, ili odsustvo primene tog principa treba da bude jasno svakom gradjaninu i da treba da postane deo osnovnog vaspitanja i obrazovanja.\nGovoreći o projektu Neka pravda vlada, Dragojlović je reka da je Nacionalni konvent nastojao da dokaže medjuzavisnost izmedju različitih pregovaračkih poglavlja i da nema promene u jednom poglavlju bez pomaka u poglavlju 23.\nTaj projekat je imao za cilj da poveže vladavinu prava i osnovna prava sa pregovaračkim poglavljima Politika konkurencije (Poglavlje 8), Energetika (Poglavlje 15), Socijalna politika i zapošljavanje (Poglavlje 19), Životna sredina i klimatske promene (Poglavlje 27) i Zaštita potrošača i zdravlja (Poglavlje 28).\n"Osmislili smo ovaj projektat, ne zato što je vladavina prava jedan od tri ključna kopenhagenška kriterijuma koja je formulisala EU da bi se države kandidati za članstvo pravno harmonizovale i pripremile za punopravno članstvo, nego zato što duboko verujemo da vladavina prava predstavlja sam temelj države. Bez nje nema primene zakona, podele vlasti, nezavisnog pravosudja, nema države ni normalnih odnosa u društvu", kazala je Dragojlović.\nIstakla je da je princip vladavine prava brana nasuprot autokratiji, samovolji vlasti ili pojedinaca, policijskoj ili paradržavi, zarobljenoj državi ili "fasadnoj demoratiji".\n"Za nas je to pitanje svih pitanja i poglavlje svih poglavlja i uslov sine qua non ijedne reforme, svakog napretka i normalnog života u ovoj državi a ne samo njenog članstva u EU", kazala je Dragojlović.\nOna je izrazila uverenje da je vladavina prava važna za veliku većinu gradjana, bez obzira da li podržavaju članstvo u EU ili ne.\nKoordinatorka Radne grupe NKEU za poglavlje 23 Jovana Spremo izjavila je da već dve godine nema napretka u oblasti vladavine prava, što potvrdjuje i izveštaj EK o napretku u evropskim integracijama ali i drugi indeksi i izveštaji.\nSpremo je istakla da je vanredno stanje uvedeno zbog pandemije korona virusa pokazalo sve mane ovog sistema.\n"Mogli smo u tom periodu da vidimo u tolikoj meri kršenje ljudskih prava da to jasno pokazuje da suštinski sistem nije spreman da ih zaštiti u normalnim okolnostima, što se u vanrednim okolnostima pokazuje kao dobar dan", rekla je Spremo.\nPodsetila je da je tokom vanrednog stanja bilo hapšenja novinara zbog izveštavanja o stanju u zdravstvenom sistemu, sudjenja putem skajpa, različite informacije i dezinformacije i dizanje panike od strane kriznog štaba i ogromna pasivnost Ustavnog suda.\nSpremno je rekla da su organizacije civilnog društva bile "glas gradjana u ovom ternutnom beznadju".\nTe organizacije, dodala je, teže da formulišu šta je ono što našem pravnom sistemu i gradjanima treba, kako da pravne okvire koje EU nudi ubacimo u naš sistem i kako na kraju da to da efekat da gradjani dobiju bolji pristup pravdi i veće poštovanje svojih prava.\nAmbasador Holandije u Srbiji i Crnoj Gori Žil Bešor Plug izjavio je da je ta zemlja podržala ovaj projekat NKEU zato što aktivnosti organizovane u okviru tog projekta pomažu da vladavina prava ostane visoko na dnevnom redu.\n"Vladavina prava je prioritet moje vlade kao i EU. Naglasak moje države na vladavini prava dolazi u različitim oblicima i izdanjima, od planiranja politike na lokalnom nivou, do principa koji upravljaju našom spoljnom politkom i koji su utemeljeni u našem ustavu", rekao je Plug.\nOvaj projekat je značajan, dodao je, i zato što vladavinu prava postavlja u odgovarajući kontekst.\n"Na neki način ovaj projekat zumira mnoga različita značenja vladavine prava, ali možda još važnije, jasno ilustruje kako vladavaina prava utiče na različita polja politike a samim tim i na različite aspekte života", rekao je ambasador Holandije.


Stabilnost i bezbjednost zapadnog Balkana važni su za NATO i mir i stabilnost u Evropi, istakao je komandant Komande združenih savezničkih snaga u Napulju admiral Robert Burk tokom prve zvanične posjete regionu.\nBurk se sastao sa komandantom NATO štaba u Sarajevu Erikom Folkestadom, načelnikom Zajedničkog štaba Oružanih snaga BiH Senadom Mašovićem, američkim ambasadorom u BiH Erikom Nelsonom i mađarskim ambasadorom u BiH Kristijanom Pošom.\nOn je istakao da je u posjetu došao da bolje shvati region.\n“Ovo je moja prva posjeta ovom regionu. Posjetiću KFOR u Prištini, Sarajevo i Beograd. Očekujem da je ovo prva u nizu posjeta. Glavni cilj ove posjete je da se moj tim i ja upoznamo sa komandantima NATO-a i zvaničnicima”, rekao je Burk.\nOn je istakao kako zajednički rad doprinosi poboljšanjima, te sve čini jačim i spremijim za suočavanje sa bezbjednosnim izazovima današnjice koji se stalno mijenjaju i sve su kompleksniji, saopšteno je iz Nato štaba u Sarajevu.\nBurk je naglasio kako namjerava da razmijeni stavove i ideje, poboljša uspostavljene kanale komunikacije i istraži mogućnosti kako dalje unaprijediti saradnju.\nU saopštenju se navodi da je NATO štab Sarajevo domaćin komandantu Komande združenih savezničkih snaga u Napulju, koji predstavlja 30 saveznika, te je zadužen za planiranje, pripremu i izvršenje vojnih operacija u cijeloj zoni odgovornosti Vrhovne savezničke komande za Evropu.\nTags\t#NATO\t#Robert Burk


oktobar, 2010 - Poluvreme.rs - sportski web portal - Strana 5\nNapisao Goran Mihajlov u kategoriji Ostali sportovi 16 oktobra, 2010\nBiciklistički klub „Šumadija“ iz Aranđelovca organizovaće u nedelju 17.oktobra trku Lige Srbije u drumskom biciklizmu „Memorijal Milana Milićevića Pula“ u spomen na svog nekadašnjeg člana, velikog zaljubljenika u...Dalje »\nNapisao Goran Mihajlov u kategoriji Fudbal 14 oktobra, 2010\nNa sportskom centru „Mladost“ odigrane su zaostale utakmice 4.kola Južnobanatske lige grupe „Istok“. Sastale su se domaća ekipa FK „Pančevo“ i ekipa FK „Mika Antić“. Prvo su na teren izašli pioniri, ovoga puta za razliku od utakmice u Debeljači prikazali su više nego dobru igru i do nogu dotukli „Pančevo“ rezultatom 6:2, poluvreme...Dalje »\nDTV Partizan je jedan od najstarijih društava u ovom regionu. Ove godine redovnom izbornom Skupšinom za predsednika Društva izabran je Milentije Maksimović, koji uporedo obavlja i funkciju direktora Gerontološkog centra u Pančevu. Svake godine DTV Partizan organizuje razna takmičenja u oblasti sportske...Dalje »\nNapisao Goran Mihajlov u kategoriji Rukomet 12 oktobra, 2010\nRukometaši Jabuke upisali su prvu pobedu u novoj sezoni Druge lige, grupe „Sever“. U nedelju, 10.oktobra u Sportskoj hali u Jabuci u 3.kolu Druge lige, grupe „Sever“, domaći rukometaši pobedili su vrlo dobru ekipu iz Bačke Palanke, rezultatom 33:26,...Dalje »\nNapisao Redakcija u kategoriji Ostali sportovi 12 oktobra, 2010\nProtekle nedelje je na gradskom stadionu održana trka „Najbrži osnovac“. Ova trka se održava 11-sti put po redu u organizaciji Saveza za školaski sport i olimpijsko vaspitanje, u saradnji sa Atletskim klubom Dinamo. Na takmičenju je učestvovalo 256 dečaka i devojčica iz 16 osnovnih škola sa teritorije grada...Dalje »


Home / Zelena ekonomija / BOR za zelenu ekonomiju\nSeminar o zelenoj ekonomiji „B-O-R – Bolje Oranizovani Resursi za zelenu ekonomiju” održan je 5. i 6. oktobra u Boru, u organizaciji Društva mladih istraživača. Seminar je bio namenjen članovima konzorcijuma „Zelena lista”, koji je bogatiji za još jednog člana, Udruženje ,,Village” iz Bora.\nU prostorijama Doma omladine Bor održana su predavanja na temu: „BOR – Bolje oranizovani resursi za zelenu ekonomiju”. Tokom predavanja učesnici su imali priliku da saznaju šta znači zelena ekonomija, kako se upravlja rudničkim otpadom, koliko je važno učešće javnosti u donošenju odluka o životnoj sredini i steknu znanje o prirodnim resursima u funkciji održivog turizma.\nČlanovi konzorcijuma „Zelena lista Srbije” imali su priliku sa vidikovca u Boru da vide „crne tačke” odnosno degradiranu životnu sredinu koja je posledica vekovnog rudarenja ali isto tako su videli i posetili deo „zelenog prstena“ i prirodne lepote ovog kraja, Lazarevu pećinu i Lazarev kanjon u mestu Zlot koje se nalazi nedaleko od Bora.\nSavez ekoloških udruženja „Zelena lista Srbije” je mreža lokalnih ekoloških organizacija koje javnim zastupanjem, obrazovanjem, informisanjem i podsticanjem aktivizma građana doprinose očuvanju prirodnih resursa i kvalitetu života građana Srbije.\nRegistrovane članice mreže „Zelena lista Srbije” su: Centar za održivu budućnost „Zelena zona” iz Knjaževca, Društvo mladih istraživača „Bor” iz Bora, Eko klub „Zeleni putikazi” iz Raške, Ekološki pokret „Moravski orašak” iz Trstenika, Ekološki pokret „Bela breza” iz Kruševca, „Inženjeri zaštite životne sredine” iz Novog Sada, Odred izviđača „Zavičaj 1093” iz Vranja, „Porečje – Vučje” iz Vučja, „Zeleni krug” iz Novog Sada i ,,Village” iz Bora.\nTrening u sarajevu u okviru GEAR projekta\nDvodnevni trening na temu „Istraživanja i studije” održan u Sarajevu. Obuci je prisustvovalo oko 30 organizacija koje su na ovaj način imale priliku da unaprede znanja i veštine na teme kao što su: šta je istraživanje, metodi istraživačkog rada, pisanje studije, upotreba dobijenih podataka i informacija i njihovo korišćenje u ostvarenju ciljeva zelene ekonomije i nastupa NVO u donošenju odluka itd. Predavači na treningu su bili stručni konsultanti iz ove oblasti, Đorđe Stefanović i Nino Serdarević. Obuka je deo projekta „GEAR – Green Economy for Advanced Region (Zelena ekonomija za razvoj regiona)” koji ima za cilj povećanje aktivnosti i uticaja organizacija civilnog društva iz Crne Gore, Srbije, BiH, Severne Makedonije i Albanije u zaštiti životne sredine kroz umrežavanje, jačanje kapaciteta i promovisanje zelene ekonomije.\nINFO – GEAR – Zelena ekonomija za razvoj regiona\nProjekat „GEAR – Zelena ekonomija za razvoj regiona (Green Economy for Advanced Region)“ koji ima za cilj povećanje aktivnosti i uticaja organizacija civilnog društva iz Crne Gore, Srbije, BiH, Makedonije i Albanije u zaštiti životne sredine kroz umrežavanje, jačanje kapaciteta i promovisanje zelene ekonomije.\nProjekat se realizuje u partnerstvu sa organizacijama SMART Kolektiv iz Srbije, Centar za razvoj i podršku iz BiH, EKO Svest iz Makedonije, EDEN Centar iz Albanije i Udruženjem Slap iz Hrvatske. Projekat finansira Evropska unija u okviru Programa podrške civilnom društvu i medijima za 2016-2017.


Dražen Pjeranović, Elektromontaža Kraljevo: Posvećenost donosi uspeh\nLane je Energotehnika Južna Bačka preuzela većinski paket „Elektromontaže, čime su stvoreni uslovi da se ostvari hrabriji i agresivniji nastup na tržištu van granica Srbije, kako u regionu, tako i u EU\nU ovom kraljevačkom preduzeću ponosni su na sve svoje projekte, a naročito na snedavno završenu elektrifikaciju i upravljanje u tunelima Lipak i Železnik na obilaznici oko Beograda, na adaptaciju sistema napajanja i upravljanja na brodskoj prevodnici na HE Đerdap 1…\nU januaru ove godine ste došli na poziciju generalnog direktora „Elektromontaže“. U čemu i gde vidite najveći razvojni potencijal kompanije u ovom trenutku?\nKrajem prošle godine Elektromontaža je postala deo Maneks grupacije u čijem sastavu je i Energotehnika Južna Bačka. Time je ova grupacija postala apsolutni lider u oblasti elektroenergtike u Srbiji i jedan od lidera u regionu. U toj akviziciji se ogleda i najveći razvojni potencijal u ovom trenutku, jer uzajamnim dopunjavanjem, kako kadrovskih tako i tehničkih resursa dveju kompanija, pojačali smo ambiciju za hrabrijim i agresivnijim nastupom na tržištu van granica Srbije, kako u regionu, tako i u EU.\nElektromontaža je uključena u najveće tekuće projekte u regionu. Pokrivate li sve oblasti?\nKompanija je i do sada učestvovala na brojnim projektima izgradnje i rekonstrukcije elektroenergetskih objekata, kao što su dalekovodi i trafostanice naponskog nivoa do 400 kV, hidroelektrane, termoelektrane, priključenja obnovljivih izvora energije (vetroparkovi, solarne elektrane, male hidroelektrane) na distributivnu i prenosnu mrežu. Sve ove projekte kompanija je sposobna da izvede po principu „ključ u ruke“.\nPokrivamo sve oblasti u polju elektroenergetike za naponske nivoe od 0,4 do 400 kV, koji su upotrebi u ovom delu sveta\nPored toga, specijalizovani smo za poslove obezbeđenja napajanja i upravljanja za složene industrijske i druge infrastrukturne sisteme. Primer za to je nedavno završena elektrifikacija i upravljanje u tunelima Lipak i Železnik na obilaznici oko Beograda, zatim adaptacija sistema napajanja i upravljanja na brodskoj prevodnici na HE Đerdap 1 itd. Tako da možemo da kažemo da pokrivamo sve oblasti u polju elektroenergetike za naponske nivoe od 0,4 do 400 kV, tj. za sve naponske nivoe koji su upotrebi u ovom delu sveta.\nImate veoma ambiciozne planove za dalji razvoj kompanije. Na šta posebno računate? Na stručnost i posvećenost zaposlenih, iskustvo u najzahtevnijim projektima…?\nElektromontaža i Južna Bačka predstavljaju primere uspešne privatizacije, a budući da i sam dolazim iz sistema Južne Bačke, sigurno da će primena recepta uspeha iz ove kompanije doneti dodatnu vrednost. Pored toga, Elektromontaža je kompanija koja na tržištu egzistira već 58 godina, što je rezultiralo brojnim referencama u oblasti elektroenergetike. To višedecenijsko iskustvo predstavlja i znanje akumulisano u kompaniji, koje omogućava razvoj mladih stručnjaka kroz nove, izazovnije projekte. Kombinacijom znanja, iskustva i posvećenosti svih zaposlenih ubeđen sam da su pred nama novi, još veći uspesi.


PKCG: Elektronska fiskalizacija neće riješiti problem rada u sivoj zoni – Bankar.me\nIz Privredne komore smatraju da predloženi propis treba unaprijediti u daljoj komunikaciji donosilaca odluka i realnog sektora, da bi se ostvario željeni efekat poboljšanja poslovnog ambijenta, odnosno jačanja fiskalne discipline.\nU PKCG ocjenjuju da će prelazak na novi sistem evidentiranja prometa izazvati troškove, posebno kod malih i srednjih preduzeća zbog nabavke nove opreme i sticanja digitalnog sertifikata.\n“Takođe, privrednici su ukazali da određena rješenja u Nacrtu zakona ne korespondiraju sa postojećim propisima, pa da treba korigovati predložena rješenja ili pristupiti izmjeni važećih propisa, kako bi se otklonile uočene nelogičnosti za sprovođenje elektronske fiskalizacije”, saopšteno je iz PKCG.\nOni su izrazili bojazan da bi uvođenje sistema od 1. juna 2019. moglo izazvati poteškoće zbog ljetnje turističke sezone, zato predlažu odlaganje početka implementacije zakona nakon planiranog datuma.\nPrivredna komora Crne Gore je u saradnji sa Ministarstvom finansija i Poreskom upravom, organizovala sastanak o Nacrtu zakona o fiskalizaciji u prometu proizvoda i usluga i planiranog projekta elektronske fiskalizacije.\nPredstavnici Ministarstva i Poreske uprave su pojasnili da bi Nacrt Zakona trebalo da rezultira efikasnijom kontrolom transakcija, odnosno svih isporuka proizvoda i usluga, što će značajno doprinijeti smanjenju neformalne ekonomije u ovoj oblasti.\n“Takođe, navode da se predloženim propisom stvaraju uslovi za efikasno upravljanje poreskim kontrolama i postupcima prinudne naplate korišćenjem jasnih podataka o poslovanju obveznika, što će u krajnjem rezultirati postepenim smanjivanjem poreske administracije”, dodali su u PKCG.\nPOJMOVIelektronska fiskalizacija fiskalizacija Fiskalna politika\nPrevious Marković: Samo Irska, Malta, Poljska i Moldavija imaju veće stope rasta od Crne Gore\nSljedeći Prestrogi uslovi za preniske penzije


Na današnji dan prije 21 godinu počela bitka na Košarama - Trebevic.net\nNa današnji dan prije 21 godinu počela bitka na Košarama\nDanas se navršava 21 godina od početka jedne od najtežih bitaka za odbranu Srbije u novijoj istoriji – bitke na Košarama u kojoj je 108 vojnika poginulo braneći državnu granicu od albanskih snaga tokom NATO agresije 1999. godine.\nBitka za karaulu Košare na granici tadašnje SR Јugoslavije i Albanije smatra se najvećom bitkom u novijoj srpskoj istoriji u kojoj je nešto više od 1.000 golobradih srpskih vojnika, bez dovoljno municije, branilo domovinu od napada snaga koje su brojale između 5.000 i 6.000 Albanaca i njihovih pomagača.\nNapad albanskih terorista, potpomognut NATO-avijacijom, počeo je oko graničnog prelaza Raša Košares, na granici Јugoslavije i Albanije, a cilj je bio da se presijecanjem komunikacije između jedinica Vojske Јugoslavije u Đakovici i Prizrenu, omogući kopnena invazija i ovladavanje prostorom Kosova i Metohije.\nU borbama su učestvovali dijelovi 125. i 549. motorizovane brigade Vojske Јugoslavije, elementi 63. i 72. Specijalne brigade, kao i grupa stranih dobrovoljaca među kojima je najviše bilo Rusa.\nSa albanske, brojčano višestruko nadmoćne strane, učestvovali su pripadnici OVK, regularne vojske Albanije, Legije stranaca i NATO avijacija čiji su avioni svakodnevno bombardovali položaje Vojske Јugoslavije i otežavali dopremanje hrane, municije i pojačanja.


Vesti - Pomoć Fondacije Ana i Vlade Divac i JKP „Infostan tehnologije" za najugroženije jednoroditeljske porodice u Beogradu\nPomoć Fondacije Ana i Vlade Divac i JKP „Infostan tehnologije" za najugroženije jednoroditeljske porodice u Beogradu\nU saradnji sa JKP „Infostan tehnologije" po četvrti put obezbedili smo pakete sa osnovnim životnim namirnicama za 600 najsiromašnijih jednoroditeljskih porodica sa evidencije 17 opštinskih odeljenja Gradskog centra za socijalni rad u Beogradu.\nCentar za socijalni rad - Zvezdara\nBeograd, 30. 5. 2020. U akciji je prikupljeno 2.109,400 dinara za nabavku 600 paketa sa osnovnim životnim namirnicama. Ukupno 4.878 domaćinstava je uplatilo donaciju putem priznanice koja je dolazila uz decembarske račune za Infostan na teritoriji grada Beograda.\n„Fondacija Ana i Vlade Divac više od devet godina na različite načine pomaže jednoroditeljskim porodicama koje spadaju u posebno ugrožene. Drago nam je što imamo dugogodišnju saradnju sa „JKP Infostan tehnologije“ u kojoj Beograđani uvek pokažu humanost, a posebno su to pokazali sada, u vreme krize izazvane pandemijom kovid 19.“, rekla je Ana Koeshall, direktorka Fondacije Ana i Vlade Divac i dodala da će Fondacija i ubuduće organizovati akcije prikupljanja pomoći za najsiromašnije i promovisati kulturu davanja u našem društvu.\n„JKP “Infostan Tehnologije” je kao društveno odgovorno preduzeće pružilo korisnicima mogućnost da podrže humanitarnu akciju i dobrovoljno doniraju novac, u skladu sa svojim mogućnostima. Uz decembarski račun objedinjene naplate korisnicima je distribuirana uplatnica za pomoć humanitarnoj akciji, prilikom čega su mnogobrojni Beograđani prepoznali značaj ove akcije i donirali sredstva kojima su nabavljeni paketi sa osnovnim životnim namirnicama za najugroženije jednoroditeljske porodice u Beogradu“, rekla je Milica Paunović iz JKP “Infostan tehnologije”.\nKorisnica u Centru za socijalni rad, Zvezdara\nFondacija Ana i Vlade Divac više od decenije pruža pomoć samohranim roditeljima i njihovoj deci, kao jednoj od najugroženijih grupa u našem društvu kroz stambeno zbrinjavanje, direktnu humanitarnu pomoć i podršku u započinjanju i razvoju malog biznisa. Zahvaljujemo svim Beograđanima i Beograđankama koji su pomogli da što veći broj naših najsiromašnijih sugrađana dobije pomoć. Tokom saradnje više od jedne decenije u saradnji sa JKP „Infostan tehnologije“ organizovali smo humanitarne akcije za nabavku sredstava za fiskulturnu salu u okviru projekta “Jedan u million”, obnovu kuća u Obrenovcu nakon majskih poplava, izgradnju zgrada za socijalno stanovanje, pomoć Kraljevu nakon zemljotresa i pomoć seoskim domaćinstvima.


Krizni štab razmatra uvođenje ZABRANE KRETANJA! Dr Kon: Nije isključeno ni vanredno stanje, zabrinuti smo - Objektiv\nNaslovna » Vesti » Društvo » Krizni štab razmatra uvođenje ZABRANE KRETANJA! Dr Kon: Nije isključeno ni vanredno stanje, zabrinuti smo\nKrizni štab razmatra uvođenje ZABRANE KRETANJA! Dr Kon: Nije isključeno ni vanredno stanje, zabrinuti smo\nOn je istakao da je Krizni štab vrlo zabrinut\n/ 16:09 • 21.10.2020. • 21.10.2020.\nTačne korona brojke po gradovima: U Beogradu KATASTROFA, Novi Sad još jedno ŽARIŠTE\nViše od 500 pozitivnih u Srbiji: Danas je najgori dan od početka epidemije\nKORONA PRESEK u Srbiji: Novozaraženih 1.244, na respiratorima 165 pacijenata